Ermənilərin 3 “arqumenti”, Azərbaycanın 3 tutarlı cavabı – ZİYAFƏT ƏSGƏROV AÇIQLADI – EtikXəbər\nDağlıq Qarabağ münaqişəsi təkcə 1988-ci ilin fevralından başlamayıb.\nEtikxeber.az xəbər verir ki, bunu Mili Məclisin (MM) sədrinin birinci müavini, parlamentin Müdafiə, təhlükəsizlik və korrupsiya ilə mübarizə komitəsinin sədri Ziyafət Əsgərov bildirib.\nZ. Əsgərovun dediyinə görə, ermənilərin 200 il ərzində Azərbaycana qarşı ərazi iddiları olub:\n“Ermənilər Qafqazın aborigen xalqı deyil, gəlmədirlər. Azərbaycan 1919-cu ildə Millətlər Liqasına (indiki BMT-yə) üzvlük üçün müraciət etdi, 1920-ci il yanvarın 12-də Azərbaycan tanındı. Ermənistan da müraciət edib, ancaq Millətlər Liqası qəbul etmədi. Çünki Ermənistanın düz əməlli ərazisi, sərhədləri yox idi. O vaxt 20 dövlət Azərbaycanı de-fakto tanıdı ”.\nBirinci vitse-spiker nəzərə çatdırıb ki, Ermənistan 1918-1920-gi illərdə Dağlıq Qarabağın Azərbaycanın ərazisi olmadığı iddiası ilə çıxış edirlər:\n“SSRİ parçalanma ərafəsində, 1990-cı ilin aprelin qanun qəbul etdi ki, hər bir bir müttəfiq respublikanın SSRİ-nin tərkibindən çıxmaq hüququ saxlanılır. Ermənilər iddia edir ki, bu və digər müttəfiq respublikanın, o cümlədən, Azərbaycanın SSRİ-dən çıxması Dağlıq Qarabağa aid deyil. Yəni, Azərbaycan keçmiş SSRİ-nin deyil, Azərbaycan Xalq Cümhuriyyətinin varisidir. Bəli, biz Cümhuriyyətin varisləriyik, amma 70 il SSRİ-də də olmuşuq. Ancaq ermənilər deyirlər ki, siz Cümhuriyyətin varisisinizsə, sovet Azərbaycanın varisi deyilsiniz, bu baxımdan, Qarabağ da sizə aid deyil”.\nZ. Əsgərov qeyd edib ki, Cümhuriyyət dövründə Dağlıq Qarabağ quberniyası yaradılıb və ora azərbaycanlı qubernator qoyulub:\n“Dağlıq Qarabağda erməni iciması da o zaman bəyan etdi ki, Azərbaycanın suverenliyi altında yaşayırlar. Digər tərəfdən, Millətlər Liqası Ermənistanı qəbul etmədi, Ermənistan məsələsi havada qaldı. Sadəcə, Azərbaycandan torpaq qopardıb, Ermənistanı yaratdılar.\nErmənilər onu da iddia edirlər ki, Stalinin dəstəyi ilə Dağlıq Qarabağ Azərbaycana verilib. Ancaq 1921-ci il iyulun 5-də qərar qəbul edilib ki, Dağlıq Qarabağ Azərbaycanın tərkibində saxlanılsın.Deməli, həmin vaxta qədər Dağlıq Qapabağ Azərbaycanın tərkibində olub, “saxlanılsın” sözü də onu sübut edir ki, Dağlıq Qarabağ məhz Azərbaycanın olub”.\nZ. Əsgərov xatırladıb ki, həmçinin, Qars müqaviləsində Naxçıvan Cümhuriyyətinin Azərbaycanın hüdudları altında yaradılmasından söhbət gedir:\n“Ermənilər o vaxt daha çox Naxçıvana iddia edirdilər, Qars müqaviləsində isə Naxçıvan məsələsi tam əksini tapdı. Dağlıq Qarabağdan isə orada söz açılmadı, çünki Dağlıq Qarabağın Azərbaycanın əzəli torpağı artıq qəbul olunmuşdu. Digər tərəfdən, SSRİ parçalanandan sonra hansı müttəfiq respublikanın tərkibindən muxtar respublika çıxıb? Belə presedent olmyaıb. Nəhayət, “Xalq Cümhuriyyətinin varisi olubsunuz, sovet Azərbaycanın varisi olmamısınız” barədə iddiaya gəlincə, beynəlxalq hüquqa görə, Azərbaycan SSRİ dövründə öz ərazi bütövlüyünü saxlyaıbsa, müstəqillikdən sonra da həmin ərazi buna məxsusdur. Bu prinsip bütün dünyada tətbiq olunur”.\nZ.Əsgərov qeyd edib ki, iddiaları əsassız çıxan ermənilər indi isə Azərbayanı işğal faktı ilə barışmağa çağırır:


“Tufandağ”da xizəkçilik mövsümünün açılışı olub\n19:24 18 Dekabr 2015\nDekabrın 18-də Qəbələ rayonundakı “Tufandağ” Qış-Yay Turizm İstirahət Kompleksində yeni xizəkçilik mövsümünün açılışı olub və dağ-xizək idman növü üzrə ödənişsiz təlimlərə start verilib.\nKompleksin direktoru Əvəz Nəbiyev APA-nın yerli bürosuna bildirib ki, orta məktəb şagirdlərinin dağ-xizək idman növünə marağının artırılması, xizəkçiliyin sirlərinə yiyələnməsi və onların peşəkar idmançı kimi yetişdirilməsi üçün kompleksdə hər cür şərait yaradılıb. Bu xizək mövsümündə Qəbələ və ətraf rayonların şagirdləri qrafikə uyğun olaraq kompleksdə göstərilən kanat və xizək xidmətlərindən bəhrələnəcəklər. Peşəkar təlimçilər kompleksin yeni xizəkçilik məktəbində yeniyetmə qız və oğlanlara 50 dəqiqə ərzində buz üstə xizəklə düz sürüşməyi, sağa və ya sola dönməyi və dayanmağı öyrədirlər. Şagirdlərin məktəbdən kompleksə gətirilməsi və geri qaytarılması üçün avtobuslar təşkil olunur, onlar xizək geyim formaları ilə təmin edilir.\nKompleksdə şagirdlərin təhlükəsizliyinin təmin olunması üçün patrul və sağlamlığı üçün həkim qrupu fəaliyyət göstərir. Şagirdlərin böyük marağına səbəb olan bu təmənnasız xizəkçilik təlimləri martın sonunadək davam etdiriləcək. Ölkəmizdə qış turizminin inkişafına kömək məqsədilə keçirilən bu təlimlərdə iştirak edən yeniyetmə və gənclər arasında gələcəkdə müxtəlif yarışların təşkil olunması və onların yerli və beynəlxalq turnirlərdə iştirakının təmin olunması nəzərdə tutulur. Şagirdlər üçün ötən xizəkçilik mövsümündə də pulsuz təlimlər təşkil edilmişdi və ümumilikdə 1000-dən çox məktəbli təlimlərdən bəhrələnərək xizəkçiliyin sirlərinə yiyələnib. Həmçinin, kompleks tərəfindən KİV nümayəndələri üçün ayda iki dəfə dağ-xizək idmanı üzrə ödənişsiz olaraq təlimlərin təşkili, onların kanat, otel və restoran xidmətlərindən pulsuz bəhrələnməsi üçün tədbirlərin görülməsi nəzərdə tutulur. Hazırda xizək yolunda 8 sürüşmə zolağı turistlərin istifadəsinə verilib. Turistlər xizəkdən istifadə etmək üçün isə yarım gün üçün 20 manat ödəməli olurlar.\nƏvəz Nəbiyev qeyd edib ki, bölgədə ən çox turist qəbul edən “Tufandağ” Qış-Yay Turizm İstirahət Kompleksinin tikintisində işlərin birinci mərhələsi başa çatdırılıb və hazırda ikinci mərhələ üzrə işlər görülür. Ötən il yanvarın 3-də ölkə Prezidenti İlham Əliyevin iştirakı ilə istifadəyə verilən kompleksin 4 kanat xəttinin hamısı və 10 xizək yolundan 8-də tikinti işləri başa çatdırılıb, turistlərin istirahətinin təşkili üçün hər cür şəraiti olan restoranlar və beşulduzlu “Tufandağ” oteli açılıb, bütün dağ-xizək yolu süni qar yağdıran generasiya sistemi ilə təchiz edilib və gün ərzində kompleksdə 3 min nəfərə xidmət göstərilməsi üçün şərait yaradılıb. Ümumilikdə 4 kanat xəttinin uzunluğu 6 kilometr, 10 xizək yolunun uzunluğu 17 kilometrdir.\nKompleks rəhbərinin sözlərinə görə “Tufandağ” Qış-Yay Turizm İstirahət Kompleksinin xidmətlərindən ötən iki il ərzində 270 min nəfər yerli və xarici qonaq bəhrələnib. Hazırda kompleksin ərazisi qalın qar örtüyü ilə əhatə olunub və xizəkçilik üçün əlverişli şərait mövcuddur. Qarşıdakı günlərdə, eləcə də Dünya Azərbaycanlarının Həmrəyliyi Günü və Yeni İl bayramları ilə əlaqədar tətil günlərində Bakıdan, respublikanın müxtəlif şəhər və rayonlarından, xarici ölkələrdən 20 minə yaxın xizək həvəskarının Qəbələyə gələcəyi gözlənilir. Hazırda müxtəlif turizm şirkətləri tərəfindən “Tufandağ” Qış-Yay Turizm İstirahət Kompleksinə xizəkçiliklə əlaqədar xüsusi turlar təşkil edilir.\nTuristlər əvvəlcə kanat yolu ilə qarla örtülmüş uca dağların zirvəsinə qalxaraq oradan Qəbələ şəhərini, Duruca kəndini və ətrafdakı çayları, meşələri seyr edirlər. Turistlər bir nəfər üçün 10 manat ödəməklə kompleksin 4 kanat yolu ilə dağlarda 6 kilometr məsafə qət edə bilirlər. Turistlərin 1660 metr hündürlüyə qalxaraq dağın zirvəsindəki kafe və restoran xidmətlərindən də bəhrələnmək imkanları da var. Kompleksin ərazisində böyüklər və uşaqların istirahəti üçün hər cür şərait mövcuddur.\nTufandağda xizəkçilik mövsümünün açılışı olub


Zəfər yürüşünə az qalıb\n00:24 29 Sentyabr 2021\nSəngərdəki əsgər: "Ali Baş Komandanın övladının müqəddəs hərbi geyimdə bizimlə çiyin-çiyinə dayanması döyüş ruhumuzu daha da yüksəldib”\n- Düz, bir ildən çoxdur ki, hər gün saatlarla gözümü də qırpmadan bu kiçik pəncərədən baxıram qarşı tərəfə. Qarlı-şaxtalı, çox qızmar isti günlər keçirmişəm bu səngərdə. Heç kimdən inciməmişəm, heç peşmançılıq hissi də keçirməmişəm. Çünki Vətənin hər qarış torpağını qoruduqca özümü xalqıma, yurduma sadiq əsgər kimi hiss edirəm. Amma hərdən qəzəbləndiyim anlar olur. Bilirsiz, niyə?!\nGecənin qaranlığında qarşı tərəfdə tək-tük yanan işıqları, hərəkət edən maşınları görəndə qəzəb hissi içimi titrədir. Çünki suyu, havası, torpağı canımız qədər əziz olan Vətən torpağının bir hissəsidir oralar. Cəmi bir neçə metr irəlidə dayanan düşmənin tapdağı altında olması ilə barışa bilmirsən. Lakin, eyni zamanda, onu bilirəm ki, bu qəzəb səngərdəki hər bir əsgərin döyüş ruhunu daha da artırır. Aprel döyüşlərində tarix yazan hərbi hissənin əsgərləriyik və biz də gələcəkdə adımızın fəxrlə çəkilməsini istərdik. Vətən üçün savaşmaq şərəfdir. Həm də qürurvericidir, ona görə ki, zəfərə gedən yolda Ali Baş Komandan İlham Əliyevin oğlu Heydər Əliyevlə birlikdə ön xətdə çiyin-çiyinə qəhrəmancasına döyüşüb tarix yazacağıq...\nVətən üçün yaşanan ömür ölümsüzdü...\nBu, səngərdə döyüş tapşırığını yerinə yetirən igid Azərbaycan əsgərinin fikridir. Hər zaman olduğu kimi, ayıq-sayıq Vətən keşiyindədir. Vətənini, torpağını qoruyan, milləti, xalqı, bayrağı uğrunda döyüşən hərbçi həmişə gümrah, saf, sağlam və mənən təmizdir.\nOnlar ön cəbhədə düşmənlə üz-üzə Vətənin keşiyində dayanaraq müqəddəs borclarını yerinə yetirirlər. Yaxşı anlayırlar ki, bir qarış torpaq uğrunda neçə-neçə igid övladımız canını qurban verərək şəhidlik zirvəsinə ucalıb. Onlar bu torpağı canı qədər sevdiyi üçün, göz bəbəyi kimi qoruduğu üçün ölümün gözünə dik baxa biliblər. Çünki nə Vətənsiz millət, nə də millətsiz Vətən ola bilər. Elə görüşünə getdiyimiz Vətən oğullarının çöhrələrində sanki bu sözlər yazılmışdı: "Vətən üçün yaşanan ömür ölümsüzdür”.…\nAprel döyüşlərində böyük şücaət göstərmiş Müdafiə Nazirliyinin "N” saylı hərbi hissəsinin əsgərləri Vətənin müdafiəsində kişi kimi duracaqalarına, işğal altındakı torpaqlarımızın azad olunması uğrunda son damla qanlarına qədər döyüşəcəklərinə and içdikləri gündən bu fəxarəti yaşamağa başlayıblar.\nOrdunun gücü şəxsi heyətin ruh yüksəkliyindən asılıdır\nÖn xətdəyik... Düşmənlə ən yaxın məsafə 70 metrdir. Bölmə komandiri zabit Ayxan Babayev döyüş tapşırığı növbəsinə gedən heyəti təlimatlandırıb yola salır. Müddətdən artıq xidmət edən kiçik çavuş Elvin Nadirli isə dəyişdirici vəzifəsini yerinə yetirir və postlardan qayıdan əsgərlər mini kazarmaya daxil olub istirahət edirlər.\nMənzərəni kənardan izlədikdən sonra salamlaşıb öncə burada əsgərlər üçün yaradılan şəraitlə tanış oluruq. Əsgər kazarmasında səliqə-sahman, istirahət guşəsi, televizor, müxtəlif dama oyunları, Milli Qəhrəmanlarımızın döyüş yolundan bəhs edən stendlər mövcuddur. Burada anbar, mətbəx, sanitariya və rabitə qovşağı da var.\nZabit Ayxan Babayev postlardan qayıdıb istirahət edən əsgərləri süfrə arxasında toplayıb səmimi söhbətə başlayır. Özü 6 ildir hərbi qulluqçu olsa da, burada 1 il 2 aydır ki, xidmətdədir. Şəxsi heyətlə necə işləməyi, necə davranmağı artıq yaxşı bilir. Deyir ki, əsgərlərin gündəlik qidası hərbi hissədən gətirilir. Postdan qayıdan əsgərlər rahat çarpayılarda uzanaraq televizora baxır, dincəlir, asudə vaxtlarda şahmat, dama oynayırlar. Bir sözlə, istirahətlərini səmərəli keçirirlər.\nHərbi hissə komandanlığı şəxsi heyətin döyüş və peşəkarlıq səviyyəsinin artırılması istiqamətində bütün zəruri tədbirləri həyata keçirir. Çünki ordunun gücü xidmət edən şəxsi heyətin ruh yüksəkliyindən asılıdır. Ali Baş Komandan İlham Əliyevin öz oğlunu hərbi xidmətə yola salması isə bütün hərbçilərdə çox böyük ruh yüksəkliyi yaradıb.\nBizdən irəlidə heç kim yoxdur və bu Vətənbizə əmanətdir\nKomandir tabeçiliyində olan əsgərlərin gündəlik fəaliyyəti barədə ətraflı məlumat verdikdən sonra əsgərlərlə söhbətləşirik və ilk eşitdiyimiz xəbər bizi də sevindirir. Bəlli olur ki, süfrə arxasında əyləşən əsgərlərin hamısı artıq xidmətlərini başa vurublar. Onlar - Nəbi Hüseynov (Şəmkir rayonu), İsmayıl Allahverdiyev (Gədəbəy rayonu), Həmid Hüseynov (Bakı şəhəri) və Fərid Stalov (Quba rayonu) bir il altı aydır ki, burada mərdliklə xidmət edib, alnıaçıq, fəxarətlə evlərinə dönürlər. Bir-iki gündən sonra onları yeni əsgərlər əvəzləyəcək.\nMüddətdən artıq xidmət keçən kiçik çavuş Elvin Nadirli bir qədər solğun görünür... Səbəbi zatən bəllidir. 18 aydır birlikdə çörək yeyib, bir-birinə hayan olan, qəmli günlərində dərdini bölüşən, şad günlərində sevincini paylaşan mehriban qardaşların hərəsi öz doğulduğu el-obasına yollanır. Amma heç bir narahatçılığa əsas yoxdur. Onları Vətən, torpaq sevgisi birləşdirib, bu bağlar asanlıqla qırılmaz.\nƏsgər Xudat şəhərindən həqiqi hərbi xidmətə çağırılmış Həbib Əlmuradov isə deyir ki, hərbi xidmətə yeni gələndə hər bir əsgər bir müddət başqa xəyallarda olur. Arada xəyalın dolanır, doğulub boya-başa çatdığın kəndini, isti evini düşünürsən. Hərdən bayramlar olur. Novruz bayramını, Yeni ili doğmalarınla bir yerdə qarşılamağın xəyalını qurursan. Bəlkə də yolunu gözləyən, uzaqdan da olsa, bir saniyəlik də olsa üzünü görmək istədiyin biri də var, onu da xəyalında canlandırırsan... Darıxırsan...\nAmma bir müddət sonra vəziyyət dəyişir və anlayırsan ki, sən Vətən keşiyindəsən, yeni illər, bayramlar, gözəl anlar hələ çox olacaq. Səngərdə düşmənlə üz-üzə dayanaraq milyonlarla igidin canını qurban verdiyi Vətənin, bütöv bir xalqın keşiyində durmaq hər insana nəsib olmur. Fikirləşirsən ki, Azərbaycan xalqı səngərdə duran əsgərlərə arxayın olaraq bayram keçirir. Düşmənlə üz-üzə olan sonuncu hərbçi bizik. Bizdən irəlidə heç kim yoxdur və bu Vətən, bu xalq bizə əmanətdir.\nNövbəti qələbələrin müjdəçiləri olacağıq\nSöhbətimizi bitirib postlara tərəf üz tuturuq. Səngərlər nəinki effektiv müdafiə sistemi, yüksək səviyyəli müdafiə qurğuları ilə təmin edilib. Bu strateji mövqedə belə bir müdafiə sisteminin yaradılması düşmənin hərəkət imkanlarını xeyli məhdudlaşdırır, istənilən təxribatlara adekvat cavab vermək imkanı yaradır.\nDöyüş tapşırığını yerinə yetirən əsgərlər yüksək əhval-ruhiyyədə ayıq-sayıq xidmət edirlər.\nƏsgər Ağamalı Güləlizadə buradakı igid oğullardan biridir. O, dəfələrlə düşmənin kəşfiyyat-diversiya qrupunun hücumunun qarşısının alınmasında böyük şücaət göstərib. Bu xidmətlərinə görə hərbi hissə komandanlığı tərəfindən fəxri fərmanlarla təltif edilib. Bir ildən çoxdur ki, burada xidmət keçən əsgər deyir ki, onları sevindirən, qürurlandıran ordumuzun şanlı zəfərində böyük payı olan bir hərbi hissədə qulluq keçmək, Milli Qəhrəman, "İgidliyə görə” medal alan hərbçilərlə birlikdə xidmət etməkdir. Ağamalı deyir ki, məhz onlardan öyrəndiklərinin hesabına xalqımızın səbirsizliklə gözlədiyi növbəti qələbələrin müjdəçiləri olacaqlar.\nGördüklərimizdən, eşitdiklərimizdən aydın oldu ki, hərbi xidmətləri ilə fəxr edən əsgərlər səbirsizliklə Ali Baş Komandanın hücum əmrini gözləyirlər. Əsgərlərdəki özünəinam, vətənpərvərlik hissinin və döyüş ruhunun yüksəkliyi bir daha Vətənin etibarlı əllərdə olduğuna əminlik yaradır.\nSinəsini Vətənə səngər bilən Azərbaycan əsgəri\nVətən əsgər ürəyində yaşadılır, - deyirlər, ona görə müqəddəsdir. Vətən həm də ana sözü ilə qoşa işlədilir. Azərbaycan əsgəri də Vətəni dərin məhəbbətlə sevir və qoruyur. Hər bir Azərbaycan əsgəri sinəsini Vətənə səngər bilir. Hər əsgər üçün Vətənin müqəddəsliyi, bu müqəddəsliyin yaşarlığı yaşam fəlsəfəsidir. Vətən üçün yaşayan Azərbaycan əsgəri daim ayıq və sayıqdır!\nOnlar qarşı tərəflə təmas xəttinin məsuliyyətini dərk edir və buna görə hər an düşmənin həmləsini dəf etmək və onun layiqli cavabını vermək ruhunda kökləniblər. Çöhrələrindəki mərdliyi, igidliyi görüb qürurlanmamaq olmur. Bu, həqiqətən, ayrı bir hiss, ayrı bir təəssüratdır. Elə bu xoş təəssüratla igid oğullarımızla sağollaşıb ayrılırıq. Allah amanında...\nYolumuz isə aprel döyüşlərində düşmən təxribatının qarşısının alınmasında böyük şücaət göstərərək adını hərb tariximizin şanlı səhifəsinə yazdıran "N” saylı hərbi hissəyədir...


LENT - Dahi fizik vəfat etdi - Həkimlər 55 il əvvəl 2 il ömür biçmişdi... - VİDEO\n14:31 “Xiaomi” ağcaqanad əleyhinə cihaz yaratdı\n13:32 Gələn həftə “WhatsApp”da pul köçürmək mümkün olacaq\n13:00 Bu il Bakıda 61 milyon manatlıq elektron məhsullar istehsal edilib\n12:15 “VKontakte”nin də ödəniş sistemi yaradıldı\n11:40 Şok:“Facebook” istifadəçi məlumatlarını smartfon istehsalçılarına ötürür\n16:05 Sosial şəbəkə vasitəsilə boşanmaq mümkün olacaq - ÇİNDƏ\n11:18 "Uber-muber çıxmışdı, o iş bitdi" - ƏRDOĞAN\n10:36 “Telegram”sevərlərə müjdə: Yeni versiya “App Store”da!\n09:24 “Google” ABŞ ordusunun dron proqramında iştirakını dayandırır\n18:14 "Bakcell" Uşaqların Beynəlxalq Müdafiəsi gününü qeyd edib - FOTOSESSİYA\n15:02 “iPhone” üçün ən yaxşı proqramlar məlum oldu - SİYAHI\n14:30 DÇ-2018-dən kiberfırıldaqçılar necə pul qazanır? - "KASPERSKY LAB" AÇIQLADI\n13:51 "Apple"dan vacib yenilik: Smartfon xəstəliyi ilə mübarizədə yeni üsul\n13:05 "Canon" plyonkalı fotoaparat istehsalını dayandırdı\n12:25 Sosial şəbəkələrə daxil olanlar vergi ödəyəcək - UQANDADA\n11:50 “Skype”ın fəaliyyətində nasazlıq yaranıb\n11:11 “Mail.ru Group” və “Türkcell” Türkiyə bazarında əməkdaşlığa başlayır\n10:36 “Xiaomi” yeni ağıllı bilərzik və smartfon təqdim etdi\n17:46 “Bakcell”in dəstəyi ilə daha iki gənc kiçik biznes qurub - FOTOSESSİYA\n17:36 Haker virusları "icarəyə" verməklə milyonçu oldu\n15:11 "Facebook" bu ölkədə yasaqlandı\nDahi fizik vəfat etdi - Həkimlər 55 il əvvəl 2 il ömür biçmişdi... - VİDEO\nTarix 14 Mart 2018 / 10:27\nDünya şöhrətli ingiltərəli fizik Stiven Hokinq bu gün səhər 77 yaşında vəfat edib.\nİKT.lent.az-ın BBC-yə istinadən verdiyi xəbərə görə, bu barədə onun övladları açıqlama yayıblar. “Biz bu gün sevimli atamızın vəfatından dərin kədər hissi keçiririk. O, böyük alim və qeyri-adi insan idi. Onun işi və irsi uzun illər yaşayacaq”, - deyə mərhumun övladları Robert, Tim və Lüsi tərəfindən yayılan birgə açıqlamada bildirilir.\nStiven Hokinq 1942-ci il yanvarın 8-də Oksfordda doğulub. 1962-ci ildə fizika-riyaziyyat üzrə bakalavr dərəcəsi ilə Oksford Universitetini bitirib, 4 il sonra – 24 yaşında isə Kembric Universitetinin Triniti-holl kollecində fəlsəfə doktoru elmi dərəcəsi alıb. 1963-cü ildə Hokinqə sağalmaz xəstəlik – yan amiotrofik skleroz diaqnozu qoyulub. Həkimlər onun 2 ildən çox yaşamayacağını bildirmişdilər. 1965-ci ildə Hokinq elmi fəaliyyətlə məşğul olmağa başlayıb, 1970-ci illərdə Nəzəri Astronomiya İnstitutu və Astronomiya İnstitutunda çalışıb və qravitasiya nəzəriyyəsindən dərs deyib. 1979-cu ildə Kembric Universitetinin professoru akademik vəzifəsinə təyin olunub.\nS. Hokinq kvant kosmologiyasının banilərindən biridir. O, bəşəriyyətin Böyük Partlayış nəticəsində yaranması nəzəriyyəsini öyrənirdi və “qara dəlik” nəzəriyyəsi sahəsində bir çox kəşfə imza atıb. 1998-ci ildə alim “Zamanın qısa tarixi” adlı elmi-populyar kitab nəşr edib. Bu kitabın dünya miqyasında 10 milyondan çox nüsxəsi satılıb.


Ana səhifə » Mədəniyyət » Heydər Əliyev Fondu uşaqlara növbəti dəfə sevinc bəxş etdi\nBakının əyləncə mərkəzlərindən birində təşkil edilən şənliyə balacalar onlar üçün xüsusi ayrılmış avtobuslarla gəliblər. Budəfəki şənlikdə Bakı şəhərindəki müxtəlif uşaq evlərindən və Daun Sindromlu Uşaqların Reabilitasiya Mərkəzindən uşaqlar iştirak ediblər.\nXeyriyyəçiliyi, böyüməkdə olan nəslin hərtərəfli qayğı ilə əhatə olunmasını, müxtəlif humanitar aksiyaları fəaliyyətinin prioritet istiqamətləri kimi müəyyən edən Heydər Əliyev Fondu paytaxtdakı uşaq müəssisələrinin sakinlərinə unudulmaz bir gün yaşadıb. Bu dəfə də Fondun müxtəlif uşaq evlərinin sakinləri üçün təşkil etdiyi növbəti tədbir məhz belə xeyirxah missiyanın davamı olub. Uşaqların istirahətinin səmərəli təşkili məqsədilə keçirilən aksiyada balacalar müxtəlif maraqlı attraksionlarda əyləniblər, oyunlarda iştirak ediblər, istirahətlərinə rəngarənglik qatan sağlam rəqabət aparıblar. Oyun avtomatlarının və attraksionların bol olduğu mərkəzdə istədikləri kimi əylənən uşaqlar bu aksiyadan xüsusi zövq alıblar, burada gözəl istirahət ediblər, əylənib oynayıblar.


Allahı tanımaq üçün bir yol varmı? » Shia.AZ EhliBeyt.Info İslami maarif saytı. I SonUmidTV Media\nAna səhifə » ÜSULIDDIN » Tövhid » Allahı tanımaq üçün bir yol varmı?\nAllahı tanımaq üçün bir yol varmı?\n29 oktyabr 2016 4 246 Tövhid / SUALLARLA İSLAM 0\nHər bir insan öz yaranışına və ruhuna rəğmən Allahı tanıyır\nCavab : Allahı tanımaq üçün üç yol var:\n1. Qəlb və ya fitrət yolu. Yəni hər bir insan öz yaranışına və ruhuna rəğmən Allahı tanıyır. Məsələn, ariflər fitri imanın gücünə inandıqlarından bu qüvvəni artırmaq üçün çalışmışlar. İnsanda belə bir qüvvənin varlığına əmin olmaq üçün iki yol var: öz vücudunu təcrübədən keçirməli; uzun illər insan psixologiyası ilə məşğul olmuş alimlərin mövqeyi ilə tanış olmalı.\n2. Hiss və elm yolu. Bu yol öz növbəsində üç qola ayrılır:\n−Kainatın quruluşundakı nizam;\n−Mövcudları həyat yolunda təlimatlandırma;\n3. Əql və ya fəlsəfə yolu. Bu yol çətin olsa da, Allahı tanımaq üçün ən yaxşı yoldur.\nDeyirlər, Allahı tanımaq üçün insan əvvəlcə özünü tanımalıdır\nİNSAN ÖZ TƏBİBİDİR\nBir olan Allahı (tövhid) və ölümdən sonrakı həyatı (məad) anlamaq mümkündürmü?\nƏməl olunmayan imanın dəyəri varmı?\nBütün işlərdə Allahı xatırlamaq nə üçündür?\nHacı Rza Cümə xütbəsi ( Bəndəçiliyin yolu) 2015\nHəzrət Məhdini (ə.f.) tanımaq vacibdir\nSabah günorta namazından 1 saat öncə "Hacı Cavad" məscidinin dini icması yanğın zamanı vəfat etmiş insanların ruhuna Qurani-kərim xətm olunacaq\nZIYARƏTIN FƏLSƏFƏSI VƏ IRFANI ƏHƏMIYYƏTI\nYeni ili bayram kimi qeyd eləməyin haram olub olmaması haqqında bir fətva varmı ?\nAvqust 2020 (47)\n14 Məsum (ə) Qədir-Xum barədə arxayınlıq əldə etmək olar ki Ayətullah Seyyid Əli Xamenei Fitr bayramı ixtilafina aydınlıq gətirib AĞIL İNSAN ÜÇÜN ÇIRAQDIR BEYNƏLXALQ QURANİ-KƏRİM MÜSABİQƏSİNƏ ÖLKƏMİZDƏN BU İL HACI İLKİN HƏSƏNZADƏ İŞTİRAKÇI KİMİ QATILIB Bəniüməyənin dövründə şiələrin vəziyyəti #Tariximiz9 hacı Mütəllim Cəfər – Təyyar” namazının qlınış qaydası Duanın keyfiyyətini artırmaq üçün 5 addım Fatimeyi Zəhranın (s.ə) adları Günahın xarlığı və itaətin izzəti Haci Samir cume moizesi (Mekarimul exlaq duasi izahi) Hacı Mehdi Xadimi Ya Zəhra (s.ə) Hacı Əhliman cume moizesi-Möminin sifətləri (Hacı Cavad Məscidi)13042018 Hacı Əhlimanın Cümə moizəsi (18.05.2018) Hamiləlik aylarında oxunan dualar Həzrət Abbasa (ə) xas olan 4 xüsusiyyət Həzrəti Zeynəb (s.ə) ziyarətnaməsi keçisinin Məbəs gününün duası NАMАZА DOĞRU АTILАN HƏR ADDIM SƏDƏQƏDİR Quran dərsi 36-cı dərs (Fatihə surəsi) Kərbəlayi Kamal Quran möminlərə şəfadır Qəbul olmayan tövbə Qəlblərə daman elm yağışı Qəmliləri xoşhal edən dua RAMAZAN AYININ FƏZİLƏTLƏRİ Ramazan ayının 12-ci gününün duası və namazı Tövbənin 4 sütünü var #Hədis2 (İmam Məhəmmədtəqi Cavad (ə) ) uzandıqca qısalır və böyüdükcə kiçilir bu dünya Vəhşət namazı və onun qılınma yeri Yandı qəlbim baba can Nadir Cavadi zoofilia gratis öz çətinliklərinin düyününü açar İmam Hadi (ə)-ın Həyatı barədə qısa məlumat İmam Kazimin (ə) davranışlarından faydalı dərslər İmam Zamanın (ə.f) ömrü İncil kitabında İmam Mehdi (ə.f) Şəbaniyyə münacatı Ər-arvad hüquqları “MÜBAHİLƏ” AYƏSİ VƏ ONUN QISA İZAHI


İlk seks təcrübəsinin uğursuz ola bilməsinin səbəbi AÇIQLANDI – medpress.az\nDərc olunub: 20 Yanvar 2019 20 Yanvar 2019 . Bu azredaktor\nİlk seks təcrübəsi psixoloji zədə səbəbindən uğursuz ola bilər. Yaşları 17-dən 24-yə qədər olan 2825 britaniyalı arasında keçirilən sorğu göstərir ki, qadınların 40 faizə yaxını və kişilərin 26,5 faizi ilk intim yaxınlığın lazım olan vaxtda və düzgün adamla olduğuna inanmır.\nMedpress.az xarici mediaya istinadla bildirir ki, Böyük Britaniyanın Dövlət səhiyyə xidmətinin ekspertləri qızlığını itirməyi qərarı verməzdən əvvəl buna hazırlaşanlar üçün suallar hazırlayıb.\nSiz bunun düzgün qərar olduğunu hiss edirsinizmi?\nSiz öz tərəfdaşınızı sevirsinizmi?\nO, (oğlan, yaxud qız ola bilər) sizi bu qədər güclü sevirmi?\nCinsi yolla yoluxan xəstəliyin profilaktikası üçün prezervativdən istifadə haqda danışmısınız, bu söhbət sakit keçib?\nSizin arzuolunmaz hamiləlikdən qorunmağınız üçün kontrasepsiya vasitələriniz varmı?\nSiz istənilən an “yox” deyə biləcəytinizi hiss edirsinizmi? Əgər birdən çox düşünərsiniz, hər ikiniz bunu normal qəbul edirsniz?\nMütəxəssislər bu sullara cavab verəmnəyə çağırır:\nSiz tərəfdaşınız tərəfindən təzyiq hiss edirsiniz?\nSiz sonra fiziki yaxınlıq üçün təəssüflənə bilərsiniz?\nSiz seks haqda yalnız tərəfdaşınızı itirməmək üçün düşünürsünüz?\nSiz seks haqda öz dostlarınızda hansısa seksual təcrübənizlə bağlı təəssürat yaratmaq barədə düşünürsünüz, yoxsa onlardan geri qalmamaq üçün?\nƏgər siz müsbər cavab verərsinizsə, bu zaman seksual münasibətlərə razılaşmağın lazımlı olub-olmadığı haqda əsl düşünmək zamanıdır.\nMaraqlı rubrikalarında dərc olunub. Açar sözlər: seks, səbəb, təcrübə, uğursuzluq


Ermənistan ordusunda qeyri-döyüş şəraitində xəsarət alanların sayı çoxalıb / İstipress\nErmənistan ordusunda qeyri-döyüş şəraitində xəsarət alanların sayı çoxalıb\n04 Oktyabr, 2017 16:28 | Siyasət | Baxış sayı: 35\nErmənistan ordusunun əsgərləri işğal edilmiş Azərbaycan torpaqlarında\nHərbi hissələrdə baş verən hadisələr bunu bir daha sübut edir\nSon vaxtlar Ermənistan ordusunda silah-texnikanın nasazlığı, xidmətə yarasız, istismar vaxtı bitmiş avadanlıqların istifadəsi nəticəsində şəxsi heyət arasında xəsarət alanların və yaralananların sayı çoxalıb.\nİstiPress Ermənistan mətbuatına istinadən xəbər verir ki, qısa müddət ərzində işğalçı ölkənin ordusunun hərbi hissələrində baş verən hadisələr bunu bir daha sübut edir.\nBelə ki, işğal olunmuş Azərbaycan ərazilərində yerləşən hərbi hissələrdən birində texnikaya qulluq zamanı Lernik Movsesyan adlı əsgər üzərinə silah-sursat yeşiyinin düşməsi nəticəsində xəsarət alıb. Hospitala çatdırılan hərbi qulluqçunun valideynləri isə onun məhz döyüldüyü üçün xəstəxanaya düşdüyünü deyiblər.\nBaşqa bir hadisənin döyüş mövqeyində, guya tonqala atılan patronun partlaması zamanı baş verdiyi bildirilib. Hadisə zamanı sol dizindən və əlindən xəsarət alan əsgər Tiqran Sarkisyan tibb məntəqəsinə yerləşdirilib.\nDaha bir hadisə hərbi texnikaya quluq zamanı təhlükəsizlik qaydalarının pozulması nəticəsində baş verib. Hadisə zamanı müqaviləli hərbi qulluqçu Burgen Mnasakanyanın ayağı bud nahiyəsindən qırılıb. O, təcili olaraq hospitala yerləşdirilib.\nSon hadisə isə oktyabrın 3-də səhər saatlarında artilleriya alayına məxsus ZiL markalı avtomobilin aşması nəticəsində baş verib. Belə ki, yanacaq-sürtgü materialları anbarında növbəni dəyişən şəxsi heyəti daşıyan avtomobilin sürücüsünün idarəetməni itirməsi səbəbindən qəza baş verib və nəticədə ən azı 3 erməni hərbçisi müxtəlif dərəcəli ciddi bədən xəsarətləri alıb.


Ermənistan sarsıdıcı məğlubiyyətə düçar olacaq\nİki gün əvvəl erməni silahlı qüvvələrinin Azərbaycanın mülki əhalisini və yaşayış məntəqələrini intensiv atəşə tutması nəticəsində yaşlı qadın və onun 2 yaşlı nəvəsinin öldürülməsi, digər sakinlərin yaralanması, yaşayış məntəqələrinin dağıdılması və mülki obyektlərə zərər vurulması ermənistanın ənənəvi təcavüzkar siyasətini əyani şəkildə sübuta yetirdi. Eyni zamanda Serj Sarkisyan rejiminin bu məsələdə şəxsi iştirakı və məsuliyyəti bir daha öz təsdiqini tapdı. Ermənistanın cəbhə xəttindəki bu dəfəki təxribatı nəticəsində yaşlı qadının və 2 yaşlı uşağın qətlə yetirilməsi rəsmi İrəvanın xoşluqla təcavüzkar siyasətdən əl çəkməyəcəyinə dəlalət edir. Deməli, ona qarşı sərt tədbirlər görülməsi zərurəti çoxdan aktuallaşıb. Xüsusilə də, nəzərə alsaq ki, dünyanın digər bölgələrində bu cür qeyri-insani aktlar beynəlxalq ictimaiyyətin ciddi qınağı və təzyiqi ilə üzləşir. Amma nədənsə, terrorr siyasəti yürüdən Ermənistana gələndə beynəlxalq təşkilatlar lal-karlıq prinsipinə üstünlük verir və yaxud dişsiz açıqlamalarla kifayətlənirlər. Təəssüflər olsun ki, belə yanaşmanı ilk növbədə ATƏT-in Minsk qrupunun həmsədr dövlətləri nümayiş etdirirlər ki, bu da ekspertlər tərəfindən tənqid olunur. «Fikrimcə, ATƏT-in Minsk qrupu həmsədrlərinin hadisəyə olan reaksiyası kifayət deyil. Ümumiyyətlə, Minsk qrupu mahiyyətə uyğun normal danışıqların bərpası üçün çox az səy göstərir. Biz bilirik ki, Minsk qrupunun həmsədrliyində təmsil olunan ABŞ, Fransa və Rusiya erməni diasporunun sıx cəmləşdiyi əsas dövlətlərdir. Və bu dövlətlərdə başqa xalqlarla müqayisədə erməni xalqının maraqları daha çox təmin olunur. Prinsipcə, Minsk qrupu istəyər ki, danışıqlar masasında hansısa kompromis tapılsın, bununla belə, daha sərt addımlar atmağa hazır deyil. Yəni onlar məsələni sadəcə başdan edirlər. Minsk qrupundakı əksər diplomatlar artıq deyirlər ki, “Eybi yox, qoy atışsınlar, onda danışıqlara daha çox can atacaqlar.” Azərbaycanın məhz yaşayış məntəqələrini və dinc sakinlərini, atəş hədəfi kimi seçməyə gəlincə, bu ermənilərin ənənəvi dəsti-xəttidir. Xocalıda dinc azərbaycanlılara, xüsusilə də qocalara, qadınlara və uşaqlara qarşı törətdilən soyqırımı bütün dünyaya bunu açıq-aşkar göstərdi. Ötən il aprelin əvvəlində Ermənistan silahlı qüvvələrinin işğal olunmuş ərazilərdəki mövqelərdən təmas xəttinə yaxın ərazilərdə sıx yaşayan mülki əhalini ağır silahlardan hədəfə alması, Azərbaycanın 34 yaşayış məntəqəsini və kəndi artilleriya atəşinə tutması da məhz həmin siyasətin davamıdır. Həmin vaxt törədilən vandalizm aktı nəticəsində aralarında uşaqlar da olmaqla 6 nəfər həlak olmuş və 33 nəfər ağır yaralanmışdır. Əslində Sarkisyan rejiminin bu cinayətlərinin arxasında güclü bir xof gizlənir. «İndiki halda Ermənistan yaxşı fərqindədir ki, Azərbaycanın real hərbi gücü ilə üzləşəcəyi halda sarsıdıcı məğlubiyyətə düçar olacaq. Odur ki, Dağlıq Qarabağı işğalda saxlamaq məqsədilə sırf dinc əhaliyə qarşı əməliyyatlar həyata keçirir. Çünki bilirlər ki, dinc sakinlərin erməni atəşinə praktiki olaraq cavab vermək imkanı yoxdur. Rəsmi Bakı isə cavab zərbəsi endirsə, bu, bütün Serj Sarkisyan rejimi üçün çox sarsıdıcı olacaq”. Son hadisələr bir daha sübut etdi ki, Ermənistan bölgədə sülh və əmin-amanlığı pozur, asayişi əngəlləyir və özünün təcavüzkar addımları, beynəlxalq hüququn norma və prinsiplərinə zidd olan dövlət siyasəti ilə cənubi qafqazda təhlükəsizliyə ciddi təhdid rolunda çıxış edir.\n19:00 / 06.07.2017\nBələdiyyələrlə bağlı məruzə plenar iclasa çıxarılır\nPrezident İlham Əliyev vasitəçiləri qəbul etdi\nSürüşmə zonasında aktivlik davam edir\n"Xocalı soyqırımı" kitabının qırğız və rus dillərində çap edilən nəşlərinin təqdimatı keçirilib\nRusiyadan gətirilən silahlar ordumuzun bölmələrinin silahlanmasına daxil edilib\nTələbə yol qəzasında həyatını itirib\n“Donorluq haqqında” yeni qanun qəbul edilə bilər\nMilan məhkəməsi ədalətli qərar çıxartda\nBu gün: 1902\nBu ay: 81250


Avropada yeni dəmir pərdələr çəkilir\nAvropada yeni dəmir pərdələr çəkilir Dünya\n1 May 2015 15:40\nDevid Pristlend: "Soyuq müharibə dövründə sədlərdən yaxamızı qurtaracağımızı düşünürdük, ancaq onlar bizi yenidən ayırır"\nUkrayna prezidenti Pyotr Poroşenko bəyan edib ki, "Böyük Ukrayna Səddi"nin çəkilməsi vacibdir və burda məqsəd Rusiyanın ölkəyə daxil olmasının və potensial separatçıların çıxmasının qarşısını almaqdır.\nİki il əvvəl Ukraynanın bu "səddə" ehtiyacı yox idi. Yaxud, başqa sözlə desək, ehtiyacı olmadığını düşünürdü. Ancaq artıq dövr dəyişib. 12 ay əvvəl sadəcə seçkilər ərəfəsində Poroşenkonun siyasi oyunu olan bu ideyanın artıq həyata keçirilməsi üçün işlər gedir. "Səddin" sərhədləri üçün ilk məftil tez-tez atışmalar gedən Luqansk yaxınlığında yerləşən Xarkovda çəkilib. Əsas plan isə daha böyük miqyaslı, Ukraynanın Rusiya ilə quru sərhədi boyu gedən, səngərlərlə, keşikçi qülləsi və silahlı gözətçilərlə dolu sərhəd çəkilməsidir. Hesablamalara görə, bunun tikintisi üçün 3-4 il vaxt, maliyyələşdirilməsi üçün isə 500 milyon dollar vəsait lazım olacaq. Ukrayna bu pulun təmin edilməsində Aİ-yə ümid bağlayır.\nBöyük Britaniyanın nüfuzlu "İndependent" qəzeti bu mövzuya geniş yer ayırıb. Bildirilir ki, Ukraynadan Polşa və Bolqarıstana qədər bütün Şərqi Avropada Sovet vaxtlarında olduğu kimi yenidən "dəmir pərdələr" tikilməyə başlanır. Polşa bu ay Rusiyanın ərazisinə daxil olan Kalininqrad ilə sərhədi gücləndirmək planları olduğunu elan edib. Bunun üçün altı keşikçi qülləsinin əlavə edilməsi planlaşdırılır. Bunlar isə Rusiya ilə onun həmsərhəddi olan Aİ dövlətləri arasında münasibətlərin pisləşdiyini göstərir. Digər tərəfdən isə cənuba doğru Bolqarıstanın Türkiyə ilə cənub sərhədini uzatmaq üçün tikanlı məftil çəkilir. Sofiyada administrasiya bildirir ki, bunu etməkdə məqsədləri Yaxın Şərq və Afrikadan gələn qaçqınların və Suriya ilə İraqda silahlı dəstələrin ölkəyə daxil olmasının qarşısını almaqdır.\nOksford universitetində Sovet tarixindən mühazirələr deyən professor Devid Pristlend bildirir ki, bu sədlərdən soyuq müharibə dövründə çox var idi. Biz onlardan yaxamızı qurtaracağımızı düşünürdük. Ancaq onlar yenidən üzə çıxırlar. O bildirib ki, bunun iki səbəbi var: sərhədlərin hərbiləşdirilməsi və insan axınının qarşısını almaq. Biz 1990-cı illərdə xəyal etdiyimiz kimi bir-birimizlə sərbəst ticarət apardığımız və sərbəst hərəkət etdiyimiz bir dünyada yaşamırıq.\nProfessorun sözləri ilə razılaşmamaq mümkün deyil. Tamamilə fərqli məqsədlərlə tikilən Bolqarıstan "səddinin" işi daha sürətli gedir. Bu layihə ABŞ-ın Meksika ilə sərhədlərini gücləndirməsi qədər ambisiyalı bir layihədir, belə ki, burda müasir monitorinq sistemindən istifadə ediləcək və Bolqarıstanın Türkiyə ilə cənub sərhədinə 1500 nəfər sərhəd polisi tərəfindən nəzarət ediləcək.\nSərhədin möhkəmləndirilməsi qaçqınların daha təhlükəli marşrutlar axtarmalarına səbəb olacaq. Bir çoxları gələcək aylarda Yaxın Şərqi tərk edənlərin quru yoldan daha çox gəmidən istifadə edəcəklərini düşünürlər. Bu da hal-hazırda İtaliya sularında baş verən faciələri özüylə bərabər gətirə bilər.\nBolqarıstan bu fəaliyyəti üçün əsaslı səbəbin olduğunu iddia edir. Suriyada vətəndaş müharibəsi və Aralıq dənizinin şərq sahillərində yerləşən ölkələrdə silahlı qrupların artması ölkəyə böyük zərər verib. Bolqarıstan sadəcə coğrafi mövqeyinə görə üstünə düşən qaçqın yükünün öhdəsindən gələ bilmir və bütün qaçqınların ilk daxil olduqları Aİ ölkəsində qalmaları direktivinə etiraz edir.\nBu, bir yandan sadəcə bir arqumentdir. Vətəndaş müharibəsinin başlamasından bu yana 15 mindən çox suriyalı qaçqın qanunsuz şəkildə Bolqarıstana daxil olub. Ən azı 4 mini isə qaçqın mərkəzlərində qalır. Ona görə də, Bolqarıstanın öz qonşularından fərqli olaraq, qaçqın axınını qəbul etməməsi o qədər də təəccüblü hal deyil.\nVerilən məlumatlara görə, sədd öz nəticəsini göstərir. 16 ay əvvəl iş başlamazdan əvvəl Bolqarıstana bir gündə əksəriyyəti suriyalı, kürd, iraqlı olan 100 qaçqın gəlirdisə, indi bu rəqəm bir həftə üçün 150-dir.\nBMT-nin Qaçqınlar üzrə Ali Komissarlığı (UNHCR) isə bildirir ki, Bolqarıstan artıq bu işin öhdəsindən gəlməyə başlayırdı. 2013-cü ildə qaçqınların qəbul edilməsi çətin olsa da, hal-hazırda komissarlığın köməyi və Aİ-nin maliyyə dəstəyinin artırılması ilə qaçqın mərkəzlərinə gələnlər gündə iki dəfə yeməklə təmin edilir və təmirli binalarda yaşayırlar.\nBolqarıstanın şimalına doğru eyni məqsədlə başqa bir sərhəd də möhkəmləndirilir. Polşada, Qdansk yaxınlığında böyük bir planın ilk xətləri çəkilir. Bu ay Polşa rəsmiləri tərəfindən irəli ürülən ideya ilə Rusiyanın Kalininqradla 200 km uzunluğundakı sərhədə nəzarət etmək üçün 50 m hündürlüyündə altı keçikçi qülləsinin ucaldılması nəzərdə tutulub.\nPolşanın qorxusu odur ki, Rusiya Kalininqradı silahla təmin edir. Mart ayında Kremldə müdafiə rəsmilərindən biri elan edib ki, region tezliklə İsgəndər raketləri ilə təchiz ediləcək. Polşa da Baltik dövlətləri kimi bu addımın ciddi olduğunu düşünür. Litva prezidenti ballistik silahların Berlinə qədər çata biləcəyi ilə bağlı narahatlığını bildirib. Qeyd edildiyi kimi Polşa sərhədini möhkəmləndirməklə cavab verir. İyun ayında ucaldılmağa başlanacaq altı keşikçi qülləsi üçün 14 milyon zlot xərc çəkiləcək və bu maliyyənin 75 faizi Aİ-nin Xarici Sərhədlər Fondu tərəfindən qarşılanacaq.\nRusiyalı analitik Ben Cudah düşünür ki, silahla təmin edilmə məsələsi Polşanın keçikçi qülləsi layihəsinin arxasında duran səbəblərdən yalnız biridir. O bildirir ki, Kalininqrad və Rusiya arasında hələ də sıx əlaqələr var və Polşa bundan narahatdır.\nBəziləri düşünür ki, ötən beş il ərzində Rusiya və Polşa arasında əlaqələrin yaxşılaşmasını nəzərə aldıqda, sərhədlərin möhləmləndirilməsi hər iki ərazi üçün geriləmə deməkdir. 2013-cü il kimi yaxın bir zamanda Kalininqrad sakinləri Aİ-yə üzv qonşuları ilə vizasız keçid arzusunda idilər. Dənizkənarı şəhər Qdanskda tətillər keçirilir, sərhədlərlə bağlı qaydaların yüngülləşdirilməsi qeyd edilirdi. Artıq Kalininqrad sakinləri Moskvaya gedib viza almadan bir neçə müxtəlif səyahət üçün qərb tərəfə keçə bilirdilər.\nBen Cudah bunlarla bağlı bildirir: "Təəssüflü haldır. Son vaxtlara qədər Polşa Rusiya ilə daha sıx əlaqələrin qurulmasına çalışırdı. Kalininqrad və Polşa Rusiya və bəzi Aİ ölkələri arasında vizasız səyahətin mümkün olub-olmayacağının yoxlanılması üçün bir sınaq idi."\nÜmumiyyətlə regionda bu tendensiya yayılıb. Belə ki, bu ilin əvvəli Litva "Baltik dövlətlərində hazırkı geosiyasi şəraitlə" bağlı narahatlıqlar üzrə hərbi çağırışı yenidən təqdim edib. Latviyanın müdafiə naziri də oxşar addımlar atıb. Estoniyalılar, demək olar, təxribatçı şəkildə müdafiə mövqeyinə keçiblər.


Elxan Məmmədov “Neftçi” ilə bağlı əmr verdi\n2 Mart 11:48 Neftçi 1 365\nOla bilsin ki, kimlərsə “Neftçi”nin “Səbail”lə qarşılaşmada xal itirməsinə təəccübləndi.\nBurda təəccüblü nə var ki...\nƏksinə, “Neftçi” məğlub olmalı idi. Böyük ehtimalla, qarşıdakı turlarda “ağ-qaralar”ın elə məğlubiyyətləri olacaq ki, gözləriniz kəllənizə çıxacaq.\nNöşün? Deyim də. “Neftçi”i kimin nəzarətindədir? AFFA-nın. Yəni Rövnəq Abdullayevlə Elxan Məmmədovun (bu adları bir-birindən ayırmaq günahdır). Bəs “Neftçi”ni kim yatırtmışdı? İtalyan mütəxəssis.\nDeyilənlərə görə, AFFA yığmaya, ildə 2-3 milyon avro məvacib alacaq italyan mütəxəssis axtarır. Bəs italyanın yatırtdığı komandanı kim oyatdı? Hansısa azərbaycanlı mütəxəssis. Lənət şeytana, axı ictimaiyyət də deyir ki, yığma komandanı yerli baş məşqçi çalışdırmalıdır.\nBu, təzaddır axı. Yığmada əcnəbilər heç nə edə bilmirlər, AFFA rəhbərliyi də “yerlilər təcrübəsizidir” deyir. Amma “təcrübəsiz” yerli “təcrübəli” italyanın yatırdığı komandanı oyadır. Yox, olmaz belə. Belə gediş planlara daxil deyil.\nOnsuz da bir yerli məşqçini daim AFFA rəhbərliyinin gözünə soxurlar. Futbolun olmadığı ölkədə hansısa yerli məşqçi çalışdırıdğı klubu 6 il dalbadal avrokubokların qrupuna daşıyır. Kimə lazımdır bu? Xalqa, futbolun inkişafına? Nə xalq, nə inkişaf?\nBurda Rövnəq Abdullayevin, Elxan Məmmədovun maraqlarına zərbə dəyir axı. İndi bu tərəfdən də “Neftçi”də bir yerli peyda olsun, italyanın bacarmadığını etsin?\nYox, atam balası, belə olmaz. Bəs onda Elxan Məmmədovun kadrları nə işlə məşğuldurlar, papağı günə verirlər? Şefin maraqları tapdalanırsa, gözlərindən gələr yedikləri çörək.\nElə ona görə də, “Neftçi”də Füzuli Məmmədovun işinin bundan sonra yaxşı olacağına təminat vermirik. Nöşün ki, komandaya rəhbərlik edənlər elə Elxan Məmmədovun kadrlarıdır. Elxan Məmmədov isə “Neftçi”nin yerli mütəxəssisin rəhbərliyi altında oyanmasından bərk narahat ola bilər.\nNarahat olarsa, bir də görərsiniz ki, belə əmr verdi: “Yerli mütəxəssis niyə belə edir, niyə uğur qazanır? Bizə əcnəbi lazımdır”. Vəssalam. Qalanı Kamran Quliyevin boynuna. İşi elə düzüb-qoşar ki, “Neftçi”də ara qarışar məzhəb də itər. komanda biabırçı məğlubiyyətlərə uğrayır.\nVə əlvida, Füzulu Məmmədov! Xoş gəldin, italyan, alman, həbəş! Gözdə-qulaqda olun, yaxın vaxtda belə bir xəbər eşidərsiniz: “Elxan Məmmədov “Neftçi” ilə bağlı göstəriş verdi”.\nP.S. Deyilənlərə görə, Elxan Məmmədov klublarda jurnalistlərin işləməsindən utandığını deyib. Onun fikrincə, jurnalistlər klub idarə edə bilməzlər.\nAy lotu, futboldan qandığı qrafa olmayan Elxan Məmmədov AFFA-nı idarə edirsə, onda azərbaycanlı jurnalistlər ABŞ-ı da idarə edərlər.


Müsəlmanlar, elm və fəlsəfə – Azlogos\nMüsəlman sivilizasiyasının dünyanın ümumi inkişafından geri qaldığı aşkar bir həqiqətdir. Təkcə dünyada Nobel mükafatçıları ilə bağlı statistikaya baxmaq bəzi məsələləri anlamağa kifayət edir. Belə ki, iki milyardlıq müsəlman sivilizasiyası ortaya bir çoxu (12 mükafatdan 7-i) fundamental kəşflərə aid olmayan Sülh mükafatı olmaqla (Malala Yusufzai, Ənvər Sədat, Yasir Ərəfat kimi) cəmi 12 Nobel mükafatçısı çıxarda bilib.\nBu rəqəm, təqribən, 15-20 milyonluq yəhudi sivilizasiyası üçün 150-ə bərabərdir. Bu geri qalmışlığı müsəlman ölkələrinin ÜDM-i və onun qərb ölkələri ilə müqayisəsi kimi fərqli statistik faktlarla da izah etmək mümkündür. Bəs dövrün reallıqları ilə uzlaşa bilməmək, sənət, düşüncə və elm sahələrində ortaya fundamental əsərlər qoya bilməmək nə ilə bağlıdır?\nƏvvəlcə qeyd etmək lazımdır ki, müsəlman dünyasının digər sivilizasiyalar qədər inkişaf etməməsi İslam coğrafiyasının müxtəlif bölgələrində fərqli etnik, mədəni və ideoloji köklərə bağlı müxtəlif filosoflar, din adamları və sosial elmlərlə məşğul olanlar tərəfindən araşdırılıb və fərqli fikirlər irəli sürülüb. Sözügedən geri qalmışlıqla bağlı fərqli diskussiyalar, təqribən, iki yüz il əvvəl başlayıb. Osmanlıda “Tənzimat” islahatları “Qərb” modelinin güclü olduğunu qəbul edərək, həmin modeli “özününküləşdirmə” yolunu tutarkən, din adamları əsas problemin “İslamdan uzaqlaşma”, “kafirlərə bənzəmə” olduğunu iddia edərək yeganə çıxış yolu kimi “orijinal islama qayıdış”ın üzərində dayanıb.\nOrtaya çıxan “sekulyar-islamçılıq” ideoloji mübahisələri ötən əsrə də öz damğasını vurmuşdu. Görünən budur ki, populyar mübahisələrdə səbəb kimi süni məsələlər əsas götürülmüş, intellektualların bir qismi kor-koranə Qərbə yönəlməyi, İbn Haldunun “Müqəddimə” əsərində dediyi kimi, “məğlub və gücsüz olanlar qalib və güclü olanları təqlid etməyə meylli olduğu üçün” Qərbin bütün dəyərlərini mənimsəmək yolunu seçmişdi. Digər qrup isə Qərbin üstünlüyü qarşısında “Tanrı” inancını yenidən diriltməyi, ibadətlərlə – əsas problemin, yuxarıda da qeyd edildiyi kimi, islami dəyərlərdən qopmaq olduğunu düşündükləri üçün – güc qazanmaq, dünyada hakim olmaq kimi rasional dəyərləndirmələrdən arındırılmış, tamamilə mistik yola yönəlməyi təklif etmişdi.\nBirincilər, cəmiyyətlərin sosio-mədəni inkişafını, təbii prosesləri gözardı edib yuxarıdan aşağı modernləşmə tərəfdarı olduqları üçün, ikincilər isə problemi “ağıl” və “mühakimə” yerinə mistik dəyərləndirmələrlə həll etməyə çalışdıqları üçün böyük bir sivilizasiyanın inkişaf prosesini iki fərqli ideologiya çərçivəsinə salıb məhdudlaşdırmışdılar.\nAydındır ki, Qərbin üstün mövqeyə keçməsi intibah mədəniyyətinin gətirdiyi “humanizm”- insan mərkəzli ideyaların kilsənin Tanrı mərkəzli doqmatik prinsiplərini əvəz etməsi sayəsində, rasional dəyərləndirmələrə yönəlməklə mümkün olmuşdu. Kantın “Aydınlanma nədir?” yazısında da qeyd etdiyi kimi: “Aydınlanma – bir insanın öz qəbahəti ucbatından yetkin olmamaq vəziyyətindən çıxmağıdır. Yetkin olmamaq o deməkdir ki, insan, başqa birinin rəhbərliyi olmadan öz ağlından istifadə edə bilmir. Yetkin olmamağın səbəbi o zaman insanın özündən qaynaqlanır ki, insan, başqasının rəhbərliyi olmadan öz ağlından istifadəyə cəsarət edə, sərbəst qərar verə bilmir. Sapere aude! Deməli, aydınlanmanın aparıcı şüarı belədir: Öz ağlından istifadə etməyə cəsarətin olsun! (Tərcüməçi- Zülfiyyə Əbdürrəhimova)”.\nKlassik cəmiyyətin rasional dəyərləndirmələrdən uzaq olan “insan günahkar varlıqdır, Tanrı Adəmi cənnətdən qovub, buna görə də, Adəm övladı bu dünyada sürgün həyatı yaşayır” ideyaları insan ağlını “oyundan çıxartmış”dı. Nəticədə krallar və din xadimləri görünməz və bilinməz Tanrının yer üzündəki kölgəsi adıyla hakimiyyətlərini təmin etmişdilər. Modernlik və aydınlanma isə bütün çatışmaz tərəfləri ilə insan ağlına üstünlük verir, inkişafın mənbəyinin “ağıl” olduğunu önə sürmüş və kollektiv ağılla cəmiyyətlərin qarşılaşdığı problemlərin həlli yollarını axtarırdı.\nİslam dünyasında insan ağlı müsəlmançılığın yayıldığı ilk dövrlərdə ön plana çıxsa da, XI-XII əsrlərdən arxa plana keçməyə başlamışdı. “Ağıl”ın müsəlmançılığın təməlində dayanan “vəhy”i sual altına alıb İslam dinini təhlükə altında qoyma riski bəzi kəlamçı-filosofların da ağıl yerinə keçmişdən gələn mətnlərdəki fikirləri mühakiməsiz qəbul etməsinə səbəb olmuşdu. İbn Rüşd, Farabi, İbn Sina kimi rasional ağılı ön planda tutan, kainat-insan-Tanrı əlaqələrini səbəb-nəticə əlaqəsi vasitəsilə izah edən filosofların yerinə, səbəb-nəticə əlaqələrini rədd, vəhyin ağıldan mütləq üstünlüyünü qəbul edən, bütün hadisələri “Tanrı iradəsi” adlandıran bir düşüncə sistemi yaranmışdı. Bu düşüncə yüzilliklər boyu müsəlman cəmiyyətlərini erroziyaya uğratmış, analitik təfəkkürü məhv edərək, onun yerində din adamlarının doqmatik, hər cür mühakiməyə qapalı prinsiplərini inşa etmişdi. Nəticədə “ağıl”ın rəhbərliyində təbii inkişaf prosesinin qarşısı kəsilmiş, insanlar düşüncə təmbəlliyinə meyllənərək inkişafdan geri qalmışdılar. İnanc sistemlərinin içində olan gələcək utopiyası isə cəmiyyətləri açıq-aşkar korluğa, elm və sənətdən uzaqlaşmağa sövq etmişdi. Ağıl və elmin rəhbərliyindən kənar, dünyaya hansısa möcüzə ilə hakim olmaq xəyalları nəsilləri uzun illər, bəlkə də yüzilliklər boyu məhv etməyə yetərli olmuşdu.\nDüşünməklə, əqli mühakimələrlə sarsılacaq inancın isə təməli möhkəm olmur. Həmin inancları həm mühakimələrdən uzaq tutmaq, həm də həmişəyaşar prinsiplərə çevirmək cəhdləri ən çox bu tip cəmiyyətlərə zərər verir. Anlamaq lazımdır ki, bu coğrafiyalarda cəmiyyətlər irrasional dəyərləndirmələr ucbatından bir-birinə düşmən ola, radikal qruplar bir-birinə meydan oxuya, insanlar isə elm və sənətlə məşğul olub mədəni baxımdan inkişaf etmək yerinə, belə qrupların əsirlərinə çevrilə bilərlər.\nYalan demə, heç kim ölmək istəmir…\nQəzəbli erməni ürəyi\nİşlətdiyimiz sözlərin anlamı\nMilan Kunderanın “Sapdırılmış vəsiyyətlər”i\nSabirin Ömər Faiq Nemanzadəyə yazdığı satiranın tarixçəsi\nThe Beatles qeydləri (I yazı)\nHavana: Between Here and Paradise – Rəna Əfəndi təqdim edir\nBizim və bizim olmayan müharibə\nDaxili qəzəblə zahiri sakitlik arasındakı ziddiyyət haqqında\n100 il öncəki qətllə bağlı suallar\nMilli maraqlar və Realpolitik


"Kütləvi çıxarış" kampaniyası Sabunçu rayonunda (FOTO)\n4 Noyabr 2015 16:11 (UTC+04:00)\nBakının Səbail rayonunda start götürən "Kütləvi çıxarış" kampaniyası "bir pəncərə" prinsipi əsasında bu dəfə Sabunçu rayonunda baş tutub.\nƏmlak Məsələləri Dövlət Komitəsindən Trend-ə verilən məlumata görə, rayonun Bakıxanov qəsəbəsində yerləşən 88 mənzilli binada yaşayan sakinlər kampaniyadan faydalanıb. Binadakı 30 mənzil sahibinə dövlət reyestrindən çıxarışlar təqdim olunub. Həmçinin, 50-dən çox vətəndaşdan mənzillər üzərində mülkiyyət hüququnu təsdiq edən ilkin hüquqi sənədlər qəbul olunub.\nQeyd edək ki, indiyədək respublikanın 20-dən çox şəhər və rayonunda birbaşa ünvanlarda keçirilən kampaniyaya paytaxt sakinləri də cəlb olunmağa başlayıb. Komitənin mobil ofisləri vasitəsilə (xüsusi avadanlıqlarla təchiz olunmuş nəqliyyat vasitələri) həyata keçirilən kampaniya çərçivəsində paytaxtdakı çoxmərtəbəli binalarda yaşayan mənzil sahiblərinə qeydiyyat xidmətləri göstərilir. Bu xidmətlərə dövlət reyestrindən çıxarışların təqdim olunması, eləcə də sakinlərdə olan mülkiyyətə dair ilkin sənədlərin qəbulu aiddir. Eyni zamanda, kampaniya çərçivəsində vətəndaşlara qeydiyyatla bağlı hüquqi məsələlər izah olunur, hüquqi yardımlar göstərilir.\nHadisə 11 Dekabr 03:59\nHadisə 10 Dekabr 13:49\nHadisə 9 Dekabr 02:57\nHadisə 6 Dekabr 09:09


və ya Albuquerque İcra Business Private Jet Air Charter, Las Cruces, Rio Rancho, Me zəng yaxın New Mexico Plane Rental Company 866-802-3277 Biznes üçün boş ayaq Flight xidmət sahəsində ani quote üçün, Emergency, Ev heyvanları dostluq təyyarə ilə Personal zövq? siz tez və asanlıqla növbəti təyinat almaq yaxşı təyyarə şirkət kömək edək!\nSiz New Mexico xüsusi jet nizamnamə uçuş xidmət icarə əgər vaxt son bir şey ola bilər gözləyin. orta gözləyin dəfə təxminən 4 qədər 6 dəqiqə. baqaj çek uzun xətləri aradan qaldırılması zamanı Siz uçuş başlayır, bilet, təhlükəsizlik və təyyarə internat.\nNew Mexico şəxsi təyyarə kiralamayla haqqında daha ətraflı məlumat üçün aşağıdakı ən yaxın şəhər oldu.\nAlbuquerque nə üçün ən yaxşı şey, Las Cruces, Rio Rancho, New Mexico top Nightlife, Mənim ətrafında Restoran və Hotels Review\nCharter uçuşlar Arizona | biznes jet nizamnamə Albuquerque


Qisasçı qüvvələr bir yerə toplanır — Arif Qasımov Ramiz Mehdiyevlə necə təmas qurur? » www.Aydinliq.Az\nwww.Aydinliq.Az » Cəmiyyət » Qisasçı qüvvələr bir yerə toplanır — Arif Qasımov Ramiz Mehdiyevlə necə təmas qurur?\nİkincisi, Nizami rayonunda yaşayan 250 min əhali ilə mərkəzləşdirilmiş dövlət aparatı və siyasi hakimiyyət arasındakı rabitə minimuma endirildi, əhalinin sosial problemləri daha da dərinləşdi və dövlətin sosial sütunlarına ciddi zərbələr vuruldu. Bəli, bütün bunlar Arif Qasımovun 5 illik icra başçısını dönəmində əsas “xidmətləri”nin bir hissəsidir. Demokrat.az-a daxil olan məlumata görə, Arif Qasımov Azərbaycandakı əmlaklarını satışa çıxarıb və tezliklə üç övladını da Qərb ölkələrinə yola salmağa hazırlaşır. Ancaq məsələ bununla bitmir. O, özünün yaxın ətrafına yuxarı dairələrin ondan hələ də milyonlarla pul tələb etdiyini bildirir. Sabiq başçı öz fikrini belə əsaslandırır ki, vəzifədən çıxarkən var-dövlətinin bir hissəsini onsuz da “təhvil” verib.\nA.Qasımovun oğlu Nadir Qasımovun öz dostları arasında atasının “incidilməsini” üsyankar şəkildə ifadə etməsi də deyilənləri təkzib etmir. Bu həmin N.Qasımovdur ki, atasının sabiq MTN rəhbəri Eldar Mahmudovla yaxın əlaqələri sayəsində hərbi xidmətdən yayınmışdı, ancaq bir müddət sonra hərbi biletlə “təmin” edilmişdi. N.Qasımov təm-təraqlı həyat şəraiti, bahalı maşınlar kolleksiyası, eyş-işrət məclislərinə külli miqdarda və nümayişkəranə şəkildə pul xərcləməsi də cəmiyyətə yaxşı bəllidir. Atasının 9 illik icra başçısı dönəmində (A.Qasımov 4 il də Siyəzənin icra başçısı vəzifəsində işləyib -2011-2015) dövlətdən və xalqdan çalınan pullarla xarici ölkələrdə və Azərbaycanda qabarıq və kobud həyat tərzi sürən N.Qasımovun bugünkü “narahatlığı” anlaşılandır. Digər tərəfdən, N.Qasımov atası işdən azad olunandan sonra daha bir gəlir mənbəyindən də məhrum olub. Belə ki, o, atasının tabeçiliyində olan məmurlar vasitəsilə pul müqabilində müxtəlif vəzifələrə adamlar təyin etdirirdi.\nArdı var... Demokrat.az


Rüşvətxor polis mayoru 6 il müddətinə azadlıqdan məhrum edildi\n24 Aprel 2012 14:25\nBu gün Bakı Ağır Cinayətlər Məhkəməsində rüşvət almaqda təqsirləndirilən polis mayoru Toğrul Hüseynovun cinayət işi üzrə məhkəmə prosesi başa çatıb. Prosesdə təqsirləndirilən şəxs qismində dindirilən T.Hüseynova hökm oxunub. Hökmə əsasən, T.Hüseynov 6 il müddətinə azadlıqdan məhrum edilib.\nQeyd edək ki, 2011-ci il noyabrın 28-də vətəndaş Ramin Məmmədov Daxili İşlər Nazirliyinin "102" xidmətinə müraciət edərək yaşadığı ünvanda iki mərtəbəli evin tikintisinə görə Xəzər Rayon Polis İdarəsinin 2-ci Polis Bölməsinin sahə müvəkkili, polis mayoru Toğrul Hüseynovun hər mərtəbə üçün ondan 1000 manat tələb etdiyini bildirib.\nDaxili İşlər Nazirliyinin və Baş prokuror yanında Korrupsiyaya Qarşı Mübarizə İdarəsinin əməkdaşlarından ibarət əməliyyat qrupu tərəfindən həyata keçirilmiş operativ tədbirlərlə Toğrul Hüseynov dekabrın 3-də xidməti otağında həmin vətəndaşdan 1000 manat rüşvət alarkən tutulub.\nFakta görə Baş prokuror yanında Korrupsiyaya Qarşı Mübarizə İdarəsi tərəfindən Cinayət Məcəlləsinin 311.2-ci (rüşvət alma) maddəsi ilə cinayət işi başlanaraq istintaq aparılır.\nTörətdiyi əmələ görə təqsirləndirilən şəxs qismində cəlb edilən Toğrul Hüseynov barəsində məhkəmənin qərarı ilə həbs qətimkan tədbiri seçilib.


Dəyişən təkcə sayımız deyil: Demoqrafik inkişafda\nDəyişən təkcə sayımız deyil: Demoqrafik inkişafda kefiyyətcə yeni mərhələ başlayıb – TƏHLİL\n14:37 10 Aprel 2019 Oxunub : 5456\nÖtən həftə Azərbaycan əhalisinin sayının 10 milyona çatması ölkədə təntənə ilə qeyd olundu. Hətta Prezident İlham Əliyev və xanımı körpənin valideynlərilə görüşüb, xeyir-dua verdilər, mənzil hədiyyə etdi. Sual olunur: hadisəni bu qədər önəmli edən nədir?\nHər şeydən əvvəl, əhali – dövləti güclü edən vacib resurslardan biridir. Demoqrafik göstərici bütün ölkələrin sosial-iqtisadi inkişafına birbaşa təsir göstərən vacib amil sayılır. Dövlətin əhalisinin sayı və demoqrafik tərkibi onun sosial-iqtisadi vəziyyəti barədə çox vacib informasiyalar verir. Çünki əgər əhali artırsa, bu, təkcə daha çox körpənin doğulması demək deyil. Üçüncü dünya ölkələrində də doğum çoxdur, lakin, ölüm halları da çox olduğundan, ümumi dinamika yaxşı olmur. Amma Azərbaycanın da aid olduğu inkişaf edən ölkələrdə vəziyyət fərqlidir. Bu fərq nədədir?\nHər bir ölkə sosial-iqtisadi inkişafında “demoqrafik keçid” adlanan mərhələdən də adlayır. Bu zaman əhalinin imkanları və həyat keyfiyyəti artır, daha yaxşı tibbi xidmət ala bilirlər, nəticədə doğuşlar çoxalır, körpə ölümləri və ümumiyyətlə, ölüm halları isə azalır, çünki insanlar daha çox yaşamağa başlayırlar. Azərbaycan hazırda bu mərhələdən keçir. Yəni əhalinin artımı təkcə doğulanların çoxalmasının yox, həm də ölənlərin azalmasının sayəsində baş verir.\nBunu statistika da təsdiqləyir. Bir ildə hər min nəfərə düşən ölüm sayı 2004-2007-ci illərdə 6.2 idisə, sonrakı illərdə aşağı düşüb və hazırda 5.8-dir. Min nəfərə düşən doğum sayı da azalıb: 2006-2009-cu illərdə hər min nəfərə 17-18, 2010-2014-cü illərdə 18-19 yeni doğulan körpə düşürdüsə, hazırda bu rəqəm 14.2-yə bərabərdir. Yəni sadə desək, biz çox doğulmuruq, az ölürük.\nBu nəticəni digər rəqəmlər daha aydın ifadə edir: Son illərdə 65-69 yaşlı insanların sayı ancaq artım dinamikası nümayiş etdirir. Belə ki, həmin yaş qrupuna daxil olan şəxslərin sayı 2011-ci ildə hər min nəfər üçün 121 olub, sonrakı illərdə belə artıb: 123, 163, 190, 222, 242, 262...\nNəticəni bir daha təkrarlayaq: Biz daha çox doğulduğumuz üçün yox, daha az öldüyümüz üçün artırırq. Bu isə ciddi və önəmli nəticədir, o deməkdir ki, Azərbaycan öz demoqrafik inkişafında artıq növbəti mərhələyə keçərək, müsbət dinamikasının strukturunu inkişaf etmiş ölkələrlə eyniləşdirib. İnkişaf etmiş ölkələrdə də əhali çox doğulmur, sadəcə, az ölür.\nBöyük dövlətlər bu mərhələni XX əsrin müxtəlif dövrlərində keçmişdilər, inkişaf etməkdə olan ölkələr isə hələ də keçməkdədirlər. Demoqraflar deyirlər ki, məhz bu mərhələ tam keçiləndən sonra ayrı-ayrı ölkələrdə və ümumilikdə Yer kürəsində əhalinin artım dinamikası sabitləşəcək. Bunun haradasa əsrin ortalarında baş verəcəyi gözlənilir.\nPrezident İlham Əliyev on milyonuncu vətəndaşımızın valideynlərilə söhbət edərkən maraqlı bir fakt dedi: “9 milyonuncu sakin 2010-cu ildə dünyaya gəlmişdi. Doqquz il ərzində əhalimiz 1 milyon artdı. Amma son 15 il ərzində əhali 1,7 milyon nəfər artdı. Bu, bizim gücümüzü, ölkəmizin qüdrətini artırır. Eyni zamanda, onu göstərir ki, ölkəmizdə sosial-iqtisadi inkişaf gedir. Çünki əhalinin artımı birbaşa sosial vəziyyətlə bağlıdır”.\nƏgər əhali artırsa, demək, yaşlı nəslin ömrü uzanıb, yəni həyatının keyfiyyəti, sosial müdafiəsi yaxşılaşıb, gənclərin isə gələcəyə ümidləri var, onlar dünyaya övlad gətirmək, onu böyütmək, yaxşı təhsil vermək istəyirlər. Bizdə hər min nəfərə düşən doğulanların sayı azaldığı halda, əhali artır. Niyə doğuşlar azalır? Çünki urbanizasiya gedir, insanların ümumi təhsil, mədəni səviyyəsi qalxır, onlar dünyaya 1-2 övlad gətirib, yüksək səviyyədə yetişdirməyə, təhsil verməyə çalışırlar. Bunun nəticəsində demoqrafik inkişafda yeni mərhələ başlayır: daha keyfiyyətli – yüksək savadlı, ixisaslı, mədəni vətəndaşların formalaşması dövrünə keçirik.\nƏhalinin çox olması ölkənin iqtisadi inkişafı üçün də vacibdir. Əvvəla ona görə ki, inkişaf edən iqtisadiyyata həmişə işçi qüvvəsi lazımdır və yaxşı olar ki, bu, məhz ixtisaslı işçi qüvvəsi olsun. Bizim demoqrafik inkişafda isə dediyimiz kimi, məhz həmin mərhələ - keyfiyyət dəyişikliyi dövrü başlayıb. Bu, gələcək iqtisadi inkişaf üçün vacib zəmin hazırlayır. İkincisi, əhalinin çox olması – böyük bazar deməkdir. Bu isə iqtisadi artımın digər vacib şərtidir.\nBizim üçün xüsusilə əhəmiyyətli olan digər məqam da var: Əhalinin çoxluğu həm də dövlətin hərbi resurslarını, lazım olanda səfərbərlik potensialını artırır. Müharibə vəziyyətində olan dövlət üçün bu, çox ciddi bir məqamdır. Əgər hər iki ölkədə dinamika elə bu cür davam edərsə, tezliklə Azərbaycanın səfərbərlik potensialı elə Ermənistanın bütün əhalisi qədər – yəni 3 milyon olacaq.\nTeqlər: 10-milyon Demoqrafiya Azərbaycan-əhalisi


“Zəfərim Qarabağ” adlı video-konfrans tədbir keçirildi - FOTO | İctimai.Az\n19.06.2021 - 09:12 741\n17 iyun 2021-ci il tarixində Azərbaycan Gənclik Platformasının təşkilatçılığı ilə “Zəfərim Qarabağ” adlı video-konfrans tədbir keçirilib.\nİctimai.az xəbər verir ki, tədbir Azərbaycan Respublikası və Türkiyə Cümhuriyyətinin Dövlət Himnlərinin səsləndirilməsi ilə açıq elan edilib.\nTədbirin təşkilatçılığını həyata keçirən Azərbaycan Gənclik Platformasının sədri, Beynəlxalq Avrasiya Mətbuat Fondunun əməkdaşı Fariz Vəliyev tədbir iştirakçılarını salamlayaraq, çıxış üçün ilk sözü AZTV-nin bölgə müxbiri Elnur Tofiqə verib.\nO, 44 gün ərzində yaşadığı xatirələrdən danışaraq bildirib ki, ermənilər nəyin ki, mülki obyektlər, hətta tibbi maşınları belə ataşə tutublar. Bunu yalnız faşistlər və ermənilərin etdiyini bildirən Elnur Tofiq, bundan sonrakı mərhələdə isə ermənilərə beynəlxalq təzyiqin vacib olduğunu qeyd edib və bununla mina xəritələrinin alınmasının mümkünlüyünü bildirib.\nTədbirin növbəti qonağı olan Ali Burak Ersemiz, Ermənistanı terror dövləti adlandırıb və onları PKK ilə müqayisə edib. Bundan sonra isə o, Ermənistana qarşı beynəlxalq təziqlərin daha da artırılmasının vacibliyini qeyd edib. Daha sonra söz alan “Fransa-Azərbaycan dialoqu Assosiasiyasının Rəhbəri” Günel Səfərova öz çıxışında ilk növbədə tədbir iştirakçılarını salamlayaraq, Azərbaycan xalqını qazandığımız qələbə münasibəti ilə təbrik edib. O, xaricdə yaşayan vətəndaşlar üçün səhəri müharibə xəbəri ilə açmağın çox ağır hiss olduğunu qeyd edib və xaricdə yaşamasına baxmayaraq, Azərbaycanın haqq səsin dünya ictimaiyyətinin o cümlədən, Fransanın diqqətinə çatdırmaq üçün əlindən gələni etdiyini vurğulayıb. O dəfələrlə Fransa prezidentinə, Parlament nümayəndələrinə və dini icma rəhbərlərinə məktublar ünvanladığını, müraciətlər etdiyini bildirib. Anadolu Ajansının Fransa müxbiri Ümit Dönməz isə xarici diasporların işini daha da genişləndirməsinin, eyni zamanda Fransa parlamentində təmsil olunmağın vacibliyini qeyd edib. Bunun bizim gələcək fəaliyyətimizə böyük töhvə verəcəyini deyib.\nMühariba iştirakçısı olan Rada Abbas isə çıxışında Azərbaycanın gələcəyinin əmin əllərdə olduğunu bildirib və bunun üçün çox sevindiyini qeyd edib. Qarabağ zəfəri isə türkün gücünə güc qatdığını və türk dünyasının dünyaya hökm edəcəyini fəxarət hissi ilə vurğulayıb. Sonda “Şuşa bəyanməsinə” toxunan xanım spiker, Şuşanın Türk dünyası üçün Ankara və Bakı qədər önəmli olduğunu deyib.\n“İnternational Azerbaijani Ladies Club” rəhbəri, Kamalia Ceylinova, soykökümüzü dərindən bilməyin vacib olduğunu və yetişən nəslin bu ruhda tərbiyə edilməsinin əhəmiyyətindən danışıb.\n“Bütün dünya üzərimizə gəlsə belə vətənimizi müdafiə edib və haqq sözümüzü hər zaman dünya ictimaiyyətinə çatdıracağam”- ifadəsi ilə yekunlaşdırıb.\nTədbirin sonunda AGP-nin sədri Fariz Vəliyev tədbir iştirakçılarına öz təşəkkürünü bildirib və belə layihələrin davamlı olacağını vurğulayıb.


Hərb Archives - Page 63 of 72 - Herbiand\n14 İyul 2020 , 00:0026 İyul 2021 , 17:02 Hərb\nBu gün saat 19:30-dan etibarən Ermənistan silahlı qüvvələrinin bölmələri Tovuz rayonunun yaşayış məntəqələrini və bölmələrimizin mövqelərini iriçaplı silahlardan və artilleriya qurğularından istifadə etməklə yenidən intensiv atəşə tutmağa başlayıb. “Herbiand.az” “Report.az”a istinadən xəbər verir ki, bu barədə Müdafiə Naziliyinin Mətbuat Xidmətinin rəisi, polkovnik Vaqif Dərgahlı məlumat verib.\nDüşmənin aktiv döyüş fəaliyyətinin qarşısının alınması məqsədilə görülən cəza tədbirləri nəticəsində Ermənistan silahlı qüvvələrinin artilleriya divizionunun idarəetmə məntəqəsi bölmələrimizin dəqiq atəşi ilə məhv edilib. “Herbiand.az” xəbər verir ki, bu barədə Azərbaycan Müdafiə Nazirliyi məlumat yayıb.\nErmənilərə qan uddururdu – Şəhid generalımızın bioqrafiyası\n“Herbiand.az” “Hit.az”a istinadən xəbər verir ki, ötən gecə Ermənistan Silahlı Qüvvələrinin Tovuz rayonun sərhədyanı kəndlərini artilleriya atəşinə tutması nəticəsində “N” saylı hərbi hissənin qərargah rəisi, general-mayor Polad İsrayıl oğlu Həşimov şəhid olub. Sizi şəhid generalımızın bioqrafiyası ilə tanış edirik: Azərbaycan Silahlı Qüvvələrinin general-mayoru Polad İsrayıl oğlu Həşimov 1975-ci ildə Sumqayıtda doğulub. Orta məktəbi də elə həmin...\nAzərbaycan-Ermənistan sərhəddində son vəziyyət: Ermənistan atəşkəsi yenə pozur\nGördüyünüz kimi ermənilər yenə atəşkəsi pozurlar. Azərbaycan Ordusu bu gün nəzarəti tam şəkildə həyata keçirir və istənilən düşmən təxribatının qarşısını almağa qadirdir. “Herbiand.az” “XeberOxu.Az”a istinadən xəbər verir ki, bunu hazırda Tovuzun Ağdam kəndində olan Milli Məclisin deputatı Arzu Nağıyev bildirib. Onun sözlərinə görə, əsas məqam ondan ibarətdir ki, Ağdam kəndi Tovuzun qəhrəman kəndlərindən biridir. Bütün...\nErmənistan rəhbərliyi jurnalistləri silahlı qarşıdurma olan bölgəyə buraxmır. “Herbiand.az” “Report.az”a istinadən xəbər verir ki, bunu yerli “Hetq” agentliyinin bölgə üzrə müxbirləri bildirib. Bildirilib ki, məsələyə aydınlıq gətirmək istəyən jurnalistlər bölgənin Polis İdarəsinin İctimaiyyətlə əlaqələr şöbəsinin rəisi Aşot Aaronyana zəng vurublar. Jurnalistlərin sözlərinə görə, şöbə rəisi onların bölgədə olmasını yersiz hesab edib: “Onlar boşuna gəliblər, Müdafiə...\nErmənistan yenidən Dondar Quşçu kəndində yaşayış evlərini atəşə tutub\nErmənistan silahlı qüvvələrinin bölmələri Tovuz rayonunun Dondar Quşçu kəndini iriçaplı silahlardan və artilleriya qurğularından atəşə tutub. “Herbiand.az” “XeberOxu.Az”a istinadən xəbər verir ki, Ermənistan Silahlı Qüvvələri yenidən yaşayış evlərini hədəf alıb. Müdafiə Nazirliyindən verilən məlumata görə, kənd sakinlərinə heç bir ziyan dəyməyib. Qeyd edək ki, dünəndən Ermənistan silahlı qüvvələrinin bölmələri Tovuz rayonunun Ağdam və Dondar Quşçu...\nBakı sakinləri şəhid polkovnik İlqar Mirzəyevin cənazəsini qarşılamaq üçün yürüş ediblər. “Herbiand.az” “Report.az”a istinadən xəbər verir ki, Xətai və Nizami rayonunda yüzlərlə insan bir neçə küçə boyunca yürüş edərək “Şəhidlər ölməz, Vətən bölünməz” şüarını səsləndiriblər. Qeyd edək ki, İyulun 13-dən 14-nə keçən gecə və səhər saatlarında Azərbaycan-Ermənistan dövlət sərhədinin Tovuz rayonu sahəsində şiddətli döyüşlər davam...\nErmənistan silahlı qüvvələrinin bölmələri cəbhənin müxtəlif istiqamətlərində gərginliyi artırmaq məqsədilə iriçaplı pulemyotlardan, qumbaraatanlardan, snayper tüfənglərindən, 60, 82 və 120 millimetrlik minaatanlardan və digər artilleriya qurğularından da istifadə etməklə sutka ərzində atəşkəs rejimini 74 dəfə pozub. “Herbiand.az” “ONA”ya istinadən xəbər verir ki, Müdafiə Nazirliyinin məlumatına görə, Ermənistan Respublikası Berd rayonunun Ayqepar, Mosesqex və Çinari kəndlərində yerləşən...\nAzərbaycana qarşı Tovuz rayonu istiqamətində hərbi təxribata başlayan Ermənistan hərbçilərinin valideynləri həyəcan təbili çalır. “Herbiand.az” “Ordu.az”a istinadən xəbər verir ki, sosial şəbəkələrdə erməni hərbçilərin valideynlərinin artıq iki gündür övladları ilə əlaqə saxlaya bilmədiyi, onların narahatlığını ifadə edən mesajlar yayılır. “Zənglərə cavab vermirlər, harada olduqlarını, nə baş verdiyini, vəziyyətlərinin necə olduğunu bilmirik”, – deyə erməni əsgər...\n“Ermənistanın Azərbaycanın Tovuz bölgəsində həyata keçirdiyi hücumu şiddətlə qınayırıq”. “Herbiand.az” APA-nın “Anadolu” agentliyinin yaydığı məlumata əsasən xəbər verir ki, bunu Türkiyənin Müdafiə naziri Hulusi Akar deyib. “Hücumun qarşısını alarkən şəhid olan azərbaycanlı qardaşlarımıza Allahdan rəhmət, yaralılara şəfa diləyirik. Qardaş Azərbaycan xalqına başsağlığı veririk. Dağlıq Qarabağı işğal edən və illərdir təcavüzkar davranışını davam etdirən Ermənistana qarşı...\n13 İyul 2020 , 00:0026 İyul 2021 , 17:02 Hərb\n“Herbiand.az” Müdafiə Nazirliyindən verilən məlumatlara istinadən xəbər verir ki, Azərbaycan-Ermənistan dövlət sərhədinin Tovuz istiqamətində iyulun 13-nə keçən gecə ərzində də gərginlik davam edib. Artilleriya, minaatan və tankların tətbiqi ilə gedən gecə döyüşlərində bölmələrimizin dəqiq atəşi ilə düşmənin dayaq məntəqəsi, artilleriya qurğuları, hərbi hissəsi ərazisində avtomobil texnikası və canlı qüvvəsi məhv edilib. Döyüşdə Azərbaycan Ordusunun hərbi...\nErmənistan kütləvi informasiya vasitələrində Azərbaycana məxsus PUA-nın guya vurulması barədə növbəti dezinformasiya xarakterli məlumat yayılıb. “Herbiand.az” “XeberOxu.Az”a istinadən xəbər verir ki, bu barədə Müdafiə Nazirliyindən məlumat verilib. Bildiririk ki, bu xəbər həqiqətə uyğun deyil, Azərbaycan Ordusunun bölmələrinə məxsus PUA-lar tam tərkibdə sıradadır və itki yoxdur.\n“Bu gün səhər saatlarında düşmənə sarsıdıcı zərbələr endirilib”. “Herbiand.az” APA-nın verdiyi məlumatına əsasən xəbər verir ki, bunu Müdafiə Nazirliyinin mətbuat xidmətinin rəhbəri Vaqif Dərgahlı bildirib. O qeyd edib ki, düşmən itkilərini gizlədir: “Səhər saatlarında bölmələrimiz tərəfindən düşmənin dayaq nöqtələrinə, dərinlikdə olan mövqelərinə, avtomobil texnikasına və canlı qüvvəsinə zərbələr endirib. Sadəcə olaraq, düşmən hər zamankı kimi...\nVaqif Dərgahlı: “Hazırda döyüş bölgəsində ara-sıra qarşılıqlı artilleriya zərbələri endirilir”\n“Hazırda döyüş bölgəsində ara-sıra qarşılıqlı artilleriya zərbələri endirilir”. “Herbiand.az” APA-nın məlumatına əsasən xəbər verir ki, bunu Müdafiə Nazirliyinin mətbuat xidmətinin rəhbəri, polkovnik Vaqif Dərgahlı bildirib. O qeyd edib ki, düşmən tərəfi fəallıq nümayiş etdirməyə çalışır: “Lakin Azərbaycan Ordusu düşmənin bu fəaliyyətinin qarşısının alınması istiqamətində tədbirlər görür. Ordumuz Ali Baş Komandanın rəhbərliyi ilə verilən bütün tapşırıqların...\nVaqif Dərgahlı: “Düşmən təxribatlarını həm də sosial şəbəkələr vasitəsi ilə həyata keçirməyə çalışır”\n“Düşmən təxribatlarını təkcə cəbhə xəttində deyil, həm də sosial şəbəkələr vasitəsi ilə həyata keçirməyə çalışır”. “Herbiand.az” APA-nın verdiyi məlumatına əsasən xəbər verir ki, bunu Müdafiə Nazirliyinin mətbuat xidmətinin rəhbəri, polkovnik Vaqif Dərgahlı bildirib. O qeyd edib ki, düşmən sosial şəbəkələrdə yalan məlumatlar yayır: “Guya onlar bizim hərbi texnikamızı, guya ordumuza məxsus PUA-nı vurublar, yaralılarımız çoxdur,...\nAzərbaycan Müdafiə Nazirliyinin sözçüsü Vaqif Dərgahlı əhalinin orduya dəstək nümayiş etdirməsinə münasibət bildirib. “Herbiand.az” APA-nın verdiyi məlumata əsasən xəbər verir ki, bu barədə jurnalistlərin suallarını cavablandıran Müdafiə Nazirliyinin mətbuat xidmətinin rəhbəri Vaqif Dərgahlı qeyd edib ki, belə çağırışlara ehtiyac yoxdur: “Bəzi vətəndaşlarımızı orduya dəstək, Qarabağın işğaldan azad edilməsinə dair vətənpərvərlik hissi ilə sosial şəbəkələrdəki çağırışlarını...\nErmənistan silahlı qüvvələrinin bölmələri iyulun 12-si saat 22:45-dən etibarən iyulun 13-ü saat 00:40-dək iriçaplı silahlardan da istifadə etməklə Şahbuz və Culfa rayonları istiqamətində müdafiə olunan müvqelərimizi atəşə tutub. “Herbiand.az” “Ordu.az”a istinadən xəbər verir ki, Müdafiə Nazirliyindən verilən məlumata görə, düşmənin atəşkəs rejimini pozması zamanı əsasən izburaxan və yandırıcı mərmilərdən istifadə etməsi ara boşluğunda olan 5...\nErmənistan Müdafiə Nazirliyinin mətbuat xidmətinin rəhbəri Şuşan Stepanyanın “Facebook” səhifəsində guya Azərbaycan Ordusunun Çinari kəndini 82 mm və 120 mm-lik minaatanlardan atəşə tutması, nəticədə mərmilərdən birinin evə dəyməsi və yaralıların olmaması barədə məlumat paylaşılıb. “Herbiand.az” “Report.az”a istinadən xəbər verir ki, Azərbaycan Müdafiə Nazirliyindən bildirilib ki, həmin məlumatlar həqiqəti əks etdirmir. “Azərbaycan tərəfi mülki əhalini, mülki yaşayış...\nErmənistan silahlı qüvvələrinin bölmələri Tovuz rayonunun Dondar Quşçu kəndini D-30 topundan atəşə tutub. “Herbiand.az” “Report.az”a istinadən xəbər verir ki, bu barədə Müdafiə Nazirliyindən məlumat verilib. Bildirilib ki, kənd sakinlərinə heç bir ziyan dəyməyib. Düşmənin bütün təxribatlarına qarşı qoşunlarımız tərəfindən daha sərt cavab tədbirləri görülür.\n“Herbiand.az” Müdafiə Nazirliyinin verdiyi məlumata əsasən xəbər verir ki, düşmənə qarşı görülən sərt cəza tədbirləri nəticəsində iyulun 13-ü günün ikinci yarısında Ermənistan silahlı qüvvələrinin atəş mövqeləri, kəşfiyyat bölməsinin radiolokasiya stansiyası, hərbi avtomobil texnikası üçün saxlanc, tank, zirehli transportyor, 20 nəfərdən çox şəxsi heyəti, tabor qərargahı və hərbi infrastrukturu bölmələrimizin dəqiq atəşi ilə darmadağın edilib. Qarşı...


Koronavirusun qorxunc ikinci dalğası başlayıb, Azərbaycan hələlik təhlükədən uzaqdır...\n30 İyl. 14:26\nSon hesablamalar dünyada koronavirusa yoluxanların sayının 17 milyon nəfəri ötdüyünü göstərir. Virus nəticəsində həyatını itirənlərin sayı 700 minə yaxınlaşır. Problem, demək olar ki, bütün dünya boyu özünü göstərir.\nMəsələnin daha təhlükəli tərəflərindən biri də odur ki, tibbi xidmətlərin zəif təşkil edildiyi ölkələri də bu virus geniş miqyasda əhatə etməyə başlayır. Xüsusən də Afrikada virusa tutulanların sayının dinamik artımı qorxulu vəziyyət yaradır. Afrika Fəlakətlərə Nəzarət və Profilaktika Mərkəzinin məlumatına görə, COVID-19-un sürətlə yayılması səbəbindən qitənin 34 ölkəsi arasında sərhədlər bağlanıb, daha 11 ölkə isə giriş-çıxışları məhdudlaşdırıb. Eyni zamanda, Afrikanın 31 ölkəsində karantin rejiminin yumşaldılması pandemiyanın daha geniş yayılması ilə nəticələnib. Qurumun məlumatında Afrikada yeni növ koronavirusun yayılması ilə bağlı son rəqəmlər açıqlanıb. Qitə ölkələrində 878 minə yaxın yoluxma, 18 500-dən çox ölüm qeydə alınıb, 527 mindən çox insan isə sağalıb. Hazırda qitənin 13 ölkəsində sərt karantin rejimi davam edir, ümumilikdə isə, Afrikanın 54 ölkəsinin hamısında insanların bir yerə toplaşması qadağan edilib, təhsil müəssisələrinin fəaliyyəti dayandırılıb.\nVirusun yayıldığı bir sıra digər ərazilərdə, o cümlədən Avropada artıq ikinci dalğa barədə xəbərdarlıq olunur. Burada bəzi ölkələrdə hələ də güclü olan epidemiya ilə mübarizə davam edir, lakin hətta hazırda virusun yayılmasına nəzarət edən ölkələr belə ikinci dalğanın olacağından ehtiyat edir. Böyük Britaniyanın baş naziri Boris Conson artıq Avropada koronavirus infeksiyasının yayılmasının ikinci dalğasının əlamətlərinin müşahidə olunduğunu açıqlayıb:“Gəlin, Avropada, bizim avropalı dostlarımız arasında baş verənlərlə bağlı tam səmimi olaq. Qorxuram, bəzi yerlərdə biz pandemiyanın ikinci dalğasını görməyə başlayırıq”. Almaniyada da eyni xəbərdarlıq edilir. Burada da son zamanlar koronavirusa yoluxanların sayında kəskin artım qeydə alınıb. Saksoniyanın baş naziri Maykl Kreçmer hesab edir ki, Almaniyaya artıq koronavirusun ikinci dalğası gəlib:“Koronavirusun ikinci dalğası artıq buradadır. Hər gün yeni infeksiya ocaqları meydana çıxır ki, bu da çox böyük yoluxma sayına səbəb ola bilər”. Səhiyyə naziri Yens Şpan deyib ki, son günlərdəki vəziyyətdən çox narahatdır, yoluxanların sayı yenidən sürətlə artmaqdadır.\nİspaniyada da xəstəliyə tutulanların sürətlə artması müşahidə edilir. Bu ölkədə hakimiyyət orqanları xüsusilə zərər çəkən rayonlarda lokal məhdudiyyətlər tətbiq edir. İspaniyada xəstəliyə tutulanların sürətlə artması müşahidə edilir. Bu ölkədə hakimiyyət orqanları xüsusilə zərər çəkən rayonlarda lokal məhdudiyyətlər tətbiq edir. Yunanıstanda qısa müddətdə bütün qapalı məkanlarda maska taxmaq məcburi ola bilər. Hazırda ölkədə maskaların yalnız ictimai nəqliyyatda taxılması tələb olunur. Qaydanı pozanlar cərimə olunur. Digər Avropa ölkələrində də vəziyyət narahatlıq doğurur. Avropanın bir çox ölkəsində xəstəliyin səviyyəsinin artması Avropa hakimiyyət orqanlarını Avropa İttifaqının xarici və daxili sərhədlərini yenidən bağlamaq barədə düşünməyə məcbur edib.\nLatın Amerkasında isə Boliviya hökuməti koronavirus pandemiyası ilə bağlı ölkədə milli fəlakət rejimi elan edib. Braziliyada koronavirusa yoluxma hallarında kəskin artım müşahidə edilir. Yoluxanların və ölənlərin sayı üzrə əvvəlki kimi ABŞ liderdir. Bu səbəbdən ABŞ da yeni məhdudiyyətlərə və karantinə getməyi düşünür. Əks halda virusun ikinci dalğasının başlanması qaçılmaz sayılır. Ekspertlər bunu təhlükəli hal kimi xarakterizə edir. Burada xatırlanır ki, yüz il əvvəl ispan qripinin ikinci mərhələsi birincisindən daha ölümcül idi. İkinci dalğanın başlanması kimi o vaxt göstərilir ki, infeksiyaya yoluxma halları davamlı olaraq artsın. Hazırda müşahidə edilən də məhz budur. Bəzi ölkələrdə karantin məhdudiyyətlərinin ləğv edilməsi də buna şərait yaradıb. Düzdür, karantin rejimi bütün dünyada böyük pozuntulara səbəb olub, yəni iş yerləri bağlanıb, insanların sağlamlığına təsirini göstərib, uşaqlar məktəbdən kənarda qalıb. Lakin eyni zamanda, virusa nəzarət etmək mümkün olub. Indi bu halda hesab edilir ki, karantin tədbirləri əhəmiyyətli dərəcədə zəiflədilsə, avqustun sonlarında və ya sentyabrın əvvəlində ikinci dalğa ilə qarşılaşa bilərik. Mütəxəssislər bu durumda gündəlik həyatda tətbiq olunan qadağaların yumşaldılması, sərbəst hərəkət və sərhədlərin açılmasının yoluxma hallarını daha da artıra biləcəyindən ehtiyat edir. Tətil mövsümü və xaricə səyahətlər də epidemiyanın ikinci dalğasına səbəb ola bilər.\nDünya ölkələrində infeksiyaya yoluxanların sayı, yuxarıda qeyd olunduğu kimi, artmaqda davam edir. Real vəziyyət göstərir ki, bu müstəvidə böhranın aradan qaldırılmasında hər şeydən önəmlisi təkcə onun miqyası və ya iqtisadi potensial deyil, həm də sürətli və müasir fəaliyyətdir. Bu mənada, Azərbaycanın nisbətən kiçik ölkə olmasına baxmayaraq, indiyədək virusla mübarizə uğurla və səmərəli aparılıb. Virusun yayılmasının qarşısının alınması üçün kompleks tədbirlər həyata keçirilib. Amma indi vətəndaşlar da ikinci dalğanın ölkəmizi vurmaması üçün həmişəkindən daha məsuliyyətli olmalı, profilaktik tədbirlər görməlidir.


03-09-2015 / 18:02\nAzərsu ASC-nin abunəçiləri üçün su sayğacları üzrə smart-kartların onlayn yüklənməsi xidməti sentyabrın sonu işə düşəcək.\nXəbərlər-in Trend-ə istinadən verdiyi məlumata görə, Goldenpay şirkətindən bildirilib ki, Azərsu və ASC-nin sayğaclarının sahibi olan üçüncü şirkətlə artıq razılıq əldə olunub: “Razılığa müvafiq olaraq texniki sənədləşmə əldə etmişik. Bu sənədlər əsasında Hesab.az portalının “Kommunal xidmətlər” bölməsinin köməyi ilə Azərsu sayğacları üzrə smart-kartların onlayn yüklənməsi xidmətinin inteqrasiyası üçün işlər aparılır”.\nSistemin iş mexanizmi qaz sayğacları üzrə smart-kartların onlayn yüklənməsi üçün tətbiq olunan sistemin mexanizmi ilə eynidir. Smart-kartları yükləmək üçün kard-riderlərdən istifadə olunmalıdır. Qiyməti 30 manat olan cihazı Goldenshop.az onlayn-mağazasından əldə etmək olar.\nSmart-kartları yükləmək üçün Java proqramı yükləmək (java.com/en/download/ie_manual.jsp?locale=en), həmçinin drayveri (drayverin ünvanı: system.goldenpay.az/smart/jpcsc.dll) C diskinin Windows qovluğuna kopyalamaq lazımdır.


Sumqayıtlı məmurlаrlа tеlеfоn diаlоqlаrı…tаm mətni ilə – SumqayitXeber.Com\nAvqust 23, 14:36 • 785\n– Sаlаm Qüdrət müəllim.\n– Sizi «168 sааt» qəzеtindən nаrаhаt еdirik.\n– Hə еşidirəm.\n– Bir məsələ ilə bаğlı infоrmаsiyаnı dəqiqləşdirmək istəyirik.\n– Tеlеfоnlа оlmаz.\n– Biz sizdən müsаhibə аlmаyаcаğıq, sаdəcə bir məqаmlа bаğlı infоrmаsiyаnı dəqiqləşdirmək istəyirik.\n– А kişi, mənim yаnımdа yоldаşlаr vаr, özü də tеlеfоnlа оlmаz.\n– «168 sааt» qəzеtindən nаrаhаt еdirik. Sаmir Məmmədоvlа dаnışа bilərik?\n– Indi yаnındа аdаm vаr, bir аz sоnrа zəng еdin.\n– Təхminən nеçə dəqiqə sоnrа?\n– 10 dəqiqə sоnrа.\n– Sаmir müəllim, bu yахınlаrdа şimаl sərhədində bir qrup silаhlı sərhədi pоzmаğа çаlışmışdı və sərhədçilərlə qrup аrаsındа bаş vеrən аtışmаdа bir əsgərimiz yаrаlаnmışdı. Həmin əsgər Bəhruz Isаyеv Əsgər оğlu Sumqаyıt Hərbi Kоmissаrlığındаn hərbi хidmət çаğrılmışdı. Indi həmin əsgərin vаlidеynlərinin kоrdinаtlаrı lаzımdır ki, оnun səhhəti ilə mаrаqlаnаq.\n– Siz bu məlumаtı həmin əsgərin хidmət еtdiyi hərbi hissədən götürə bilərsiniz, bizdə о məlumаtlаr yохdur. (?!)\n– Аydındır. Sаmir müəllim, bir də istərdik bir məsələni biləsiniz ki, sizin kоmissаrlıqdаn infоrmаsiyа götürməkdə çətinlik çəkirik…\n– Nəyə görə, istədiyiniz vахt mən burdаyаm, istənilən infоrmаsiyаnı gəlib götürə bilərsiniz.\n– Bilirsiniz, bəzən çох хırdа bir məqаmı dəqiqləşdirmək lаzım gəlir və biz оnu tеlеfоnlа еtməyə çаlışırıq, аncаq prоblеmlə üzləşirik.\n– Məgər infоrmаsiyаnı tеlеfоnlа götürmək оlаr?\n– Bəli, qаnunа görə bеlədir…\n– Biz Sumqаyıtın küçə və pаrklаrındа ümumiyyətlə, şəhərdə məişət tullаntılаrı üçün nəzərdə tutulmuş qutulаrın sаyını öyrənmək istəyirik.\n– Bilirsiniz, biz bu məlumаtı vеrə bilmərik.\n– Ахı dövlət strukturundа nə kоmmеrsiyа sirri? Siz аrtıq şəhər Icrа Hаkimiyyətinin bir strukturusunuz. АDЕS firmаsındа bəlkə də kоmmеrsiyа sirri bаrədə dаnışmаq оlаrdı, indi ki, sizin qurum dövlət strukturu sаyılır. Qаnunа görə bu infоrmаsiyа аçıq оlmаlıdır.\n– Üzürlü sаyın, biz bu məlumаtı sizə vеrə bilməyəcəyik.\n–\tАftаndil müəllim, yаy аylаrındа qış mövsümünə hаzırlıqlа bаğlı «Sumqаyıtistiliktəchizаt» Idаrəsinin hаnsı işlər gördüyü ilə bаğlı qısаcа məlumаt аlmаq istədik.\n–\tIndi Tаğıyеv qəsəbəsində iş gеdir, gеdin yеrindəcə tаnış оlun, məndən niyə sоruşursunuz?\n– Bəs kimdən sоruşmаlıyıq?\n– Bu işlərə rəhbərlik еdən bаş mühəndis vаr. Gеdin ərаziyə görün nə iş görürlər, həm də о özü sizə məlumаtlаrı vеrər.\n– Ахı biz idаrənin rəisi kimi sizin münаsibətinizi də öyrənmək istəyirik.\n– А kişi, iş bаrəsində işin gеtdiyi yеrdə dаnışmаq оlаr, mən kаbinеtdə sizə nə dеyim?\n– Ахı qаnunlа siz bu infоrmаsiyаnı vеrməlisiniz.\n– Sən mənə hаnsı qаnundаn dаnışırsаn, dеdim ахı gеdin görülmüş işlərlə ərаzidə, qаzаnхаnаlаrdа tаnış оlun.


DİNLƏR VƏ SİVİLİZASİYALARARASI DİALOQ APARILIB | CBC.AZ\nDİNLƏR VƏ SİVİLİZASİYALARARASI DİALOQ APARILIB\nMar 05 2019 18:26\n“20 faiz torpağını erməni ekstremistləri işgal etmiş, bir milyondan artıq soydaşı qaçqın və məcburi köçkün taleyi yaşamağa məcbur olan, Xocalı soyqırımına məruz qalmış Azərbaycan xalqı ən ağrılı problemi olan Qarabağ münaqişəsinin müharibə yolu ilə deyil, beynəlxalq hüquq normaları çərçivəsində sülh yolu ilə ədalətli həllinin tərəfdarıdır.” Qafqaz Müsəlmanları İdarəsinin sədri şeyxulislam Allahşükür Paşazadə “Dinlər və sivilizasiyalar arası dialoqdan əməkdaşlığa doğru” adlı beynəlxalq konfransda belə deyib. Bildirib ki, bu gün dünyada humanitar fəlakətlər, insan qırğını, miqrant böhranı kimi hallar gündəmdədir.\nBeynəlxalq konfransda qeyd olunub ki, Azərbaycan dini dəyərlərə ən yüksək ehtiramın göstərildiyi, məscidlərlə yanaşı xristian və yəhudi dini məbədlərinə də dövlət səviyyəsində qayğı və himayənin mövcud olduğu nümunəvi məkandır. Azərbaycan müxtəlif sivilizasiyalar arasında tarixən oynadığı mənəvi körpü rolunu bu gün də layiqli şəkildə davam etdirir. Azərbaycan həqiqətlərini dünya ictimaiyyətinə çatdırılmasında mühüm xidmətləri olan ABŞ-ın Etnik Anlaşma Fondunun rəhbəri Mark Şnayer Azərbaycanı bütün dünya ölkələri üçün nümunə adlandırıb.\nTədbirdə çıxış edən Dini Qurumlarla İş Üzrə Dövlət Komitəsinin sədri Mübariz Qurbanlı bildlrib ki, tarixi Azərbyacan torpaqlarının 20 faizindən çoxunu monokultural siyasət yürüdən Ermənistanın işğal etməsinə baxmayaraq, ölkəmizdə yaşayan ermənilərə qarşı heç bir ayrı-seçkliyə yol verilmir. İşğal altında olan Dağlıq Qarabağ ərazisində çoxsaylı dini, mədəni və tarixi abidələrimizi Ermənistan Silahlı birləşmələri dağıtdığı halda, Bakının mərkəzində yerləşən erməni kilsəsini Azərbacan dövləti mühafizə edir. Təkcə bu faktın özü Azərbaycan dövləti və xalqının yüksək tolerant və multikultuiral mənəviyyatının bariz nümunəsidir.


1990-cı ilin iyulunda Azərbaycana qayıdan Heydər Əliyev ilk əvvəl Bakıda, sonra isə Naxçıvanda yaşamış, həmin ildə də Azərbaycan Ali Sovetinə deputat seçilmişdir. O, 1991 - 1993-cü illərdə Naxçıvan Muxtar Respublikasının Ali Məclisinin sədri, Azərbaycan Respublikası Ali Soveti sədrinin müavini olmuşdur. Heydər Əliyev 1992-ci ildə Yeni Azərbaycan Partiyasının Naxçıvan şəhərində keçirilmiş təsis qurultayında partiyanın sədri seçilmişdir.\n1993-cü ilin may-iyununda ölkədə siyası böhranının son dərəcə kəskinləşməsi ilə əlaqədar o zamankı rəhbərlərlik Heydər Əliyevi Bakıya dəvət etmişdir. Heydər Əliyev 1993-cü il 15 iyunda Azərbaycan Ali Sovetinin sədri seçilmiş, iyulun 24-də isə Azərbaycan Respublikası Milli Məclisnin qərarı ilə Azərbaycan Respublikası Prezidentinin səlahiyyətlərini icra etməyə başlamışdır.\nTarix: 11.06.2015 / 13:09 Müəllif: Aziza Baxılıb: 223 Bölmə: Müxtəlif\nPaxıllıq etmək Tövbə 105 DEDIN Nette Qərbi Avropa xalqlarının mədəniyyəti Etmemiw Hacıbaba Nəzərli Ayətül ümid sonda ölür mənası Molla Vəli Vidadi İnsanın Hiyləgər Düşməni İblisin Tərcümeyihalı pozular Balqabaq börəyinin hazırlanması QİÇS-lə Biri Beyaz Mendil aral seks Ağaxan film 2006 ƏLAMƏTİ Aci Sevgililer Günü Xocali soyqırımı günü26 fevral Lee Ìlehe Illellah In Menasi Ve Telebleri SUPER SEXLER Googledən yeni texnoloji kəşf psixologiya Yaşamadım İnsanın dünyaya mala şərəfə şan və şöhrətə olan hə Mətbuat Nə Zaman Ki Gördün İmam Sadiq ə Axirəzzəman Ay ilə Dünya arasındakı məsafə zəlalətdir İnterpapa film 2006 Koqnitivlik Daha bir fənd film 1978 Atvicatsan Qiza Baharda saç baxımı Robot Argentina Xuliqan Qoy Sən Olmağın Duyğularını Danışım Seksde Kişiler Ne İster rəssam Anam Səməd Mövləvi qarga sesi Cinsi xarakterinizi öyrənin mobil praqeramlar haqda Fikirlewirem toygecesi ne edirler Qurbanov Eli Olmasaydi Omer Helka Olardi


Bizimkilər Everretdə güclərini sınayacaqlar\nBakı. Kənan Həsənov - APA-Sport. Sabah ABŞ-ın Everret şəhərində fiqurlu konkisürmə üzrə “Skate America” Qran-Pri turniri start götürəcək. “APA-Sport”un məlumatına görə, bu nüfuzlu yarışın mükafatları uğrunda Azərbaycan idmançıları da mübarizə aparacaqlar.\nMilli komandanın legionerləri, Kristin Freyzerlə İqor Lukanin rəqs cütlükləri arasında çıxış edəcəklər. Bu növdə 7 ölkədən 10 duetin iştirakı təsdiqlənib. Qran-Pri turniri oktyabrın 26-da başa çatacaq.


Haqqımızda - YAAZ\n[vc_row][vc_column][vc_custom_heading text=”Yaaz.az saytı haqqında” google_fonts=”font_family:Montserrat%3Aregular%2C700|font_style:400%20regular%3A400%3Anormal” link=”url:http%3A%2F%2Fyaaz.az%2Fhaqqimizda|title:Yaaz.az|target:%20_blank”][vc_column_text]\nYaaz.az saytı, internetin və texnologiyanın sürətli və təsirli dəyişməsini beynəlxalq ölçüdə təqib edən gündəlik xəbərlər saytıdır.\nAzərbaycan dilində fəaliyyət göstərən sayt, internet resursları üzərindən azərbaycan dilində məlumat və materialların çoxaldılması, yerli internet istifadəçilərinin azərbaycan dilində məlumat əldə edə bilmə imkanlarının artırılması və faydalı məlumatlarla fərdi inkişaf və intellektin yüksəldiməsi istiqamətində fəaliyyət göstərməkdədir.\nYaaz.az saytı, Texnologiya, Sosial Media, Əyləncə ilə yanaşı, ictimai həyatda baş verən ən güncəl mövzular, yeniliklər, hadisələr və təfərrüatları, idman, mədəniyyət və həyat tərzi mövzularında da informasiya mənbəyidir.\nSaytımızdakı yeniliklərdən davamlı olaraq xəbərdar olmaq üçün RSS, Twitter (@yaaznews) və ya Facebook (@yaaznews) səhifəsindən istifadə edə bilərsiniz.\nYaaz.az redaktorları və ya yazarlarıyla əlaqə qurmaq üçün [email protected] ünvanına e-poçt göndərə bilərsiniz.\n[/vc_column_text][vc_message icon_fontawesome=”fa fa-copyright”]Yaaz.az saytı, ‘Montek MMC’ şirkətinin tərkibində fəaliyyət göstərməkdədir.[/vc_message][/vc_column][/vc_row][vc_row][vc_column][/vc_column][/vc_row]


Satılır 3 otaqlı 75 m2 yeni tikili Prezident parkı\nElanın kodu: 629074\nBaxış sayı: 442 Elanın tarixi: 05.09.2020\nSalam. Nargilədə prezidentskiy aparatda 16 mərtəbəli binanin 4 mərtəbəsində tam təmirli ideal vəziyyətdə olan bir ev satilir. Ev 3 otaqli 75 sm dir. Qaz, işıq, su daimidir. 2 lifti var və 24 saat işləyir. Məktəb, bağça, maqazinlər, astanovka, metro yaxindi. Maşin üçün xüsusi dayanacaqida var. Evin qiyməti 130000 manatdi. Real aliciya asaqi yeri yaninda olunacaq ! Əlavə məlumat üçün tel: 323-54-48 hörmətlə Həsən müəllim.


Zahid Oruc bu dəfə Cahangir Hacıyevi “vurdu” - Günün Səsi Zahid Oruc bu dəfə Cahangir Hacıyevi “vurdu” - Günün Səsi\nZahid Oruc bu dəfə Cahangir Hacıyevi “vurdu”\n03 İyun 2016 11:35\n“Bir ingilis və alman vəsatinin 70%-ni hava nəqliyyatına və otelə xərcləyəcəksə, Azərbaycana gəlməyəcək”\n“Bu gün Azərbaycanda iqtisadi və infrastruktur islahatları elə formada həyata keçirilməlidir ki, maliyyə axını Gürcüstan deyil, ölkədə qalsın bu da ölkənin iqtisadi inkişafına yönəldilsin”. Bu fikirləri Gununsesi.info-ya açıqlamasında millət vəkili Zahid Oruc son dövrlərdə Azərbaycandan Gürcüstana böyük maliyyə axınının səbəblərini açıqlayarkən deyib.\nOnun sözlərinə görə, bu gün Azərbaycan vətəndaşları təkcə öz vəsaitlərini sərmayə formasında qoymur, eyni zamanda vətəndaşlarımız öz vəsaitlərini bu ölkədə xərcləyir.”Axı biz elə edə bilərik ki, vətəndaşlarımızın bu vəsaitləri burada qalar və ölkənin iqtisadi inkişafına yönəldilər. Eyni zamanda bürokratik əngəlliklərin aradan qaldırılması nəticəsində həm xarici investisiya, həm də turustlər Azərbaycana gələr”, – deyə millət vəkili vurğulayıb.\nZahid Oruc onu deyib ki, bu gün faktiki olaraq Azərbaycanda hava nəqliyyatıı daşımalarının qiyməti kifayət qədər yüksək olduğundan ölkəyə turist axını baş vermir: “Əgər bir ingilis və alman vəsatinin 70%-ni hava nəqliyyatına və otelə xərcləyəcəksə, o zaman həmən şəxs Azərbaycanı istirahət mərkəzi kimi seçməyəcək. Bu isə yüz milyonlarla dollar vəsaitin itirilməsi deməkdir. Mən parlamentin son plenar iclasında çıxışımda təsadüfən demədim ki, Azərbayacan vətəndaşının külli miqdarda vəsaiti Gürcüstana yönəlməkdədir. Halbuki, bizim resruslarımızla, təbii zənginliyimizlə qonşu ölkəni müqayisə etmək mümkün deyil. Bu qətiyyən başqa məkanı aşağılamaq niyyəti ilə edilmir.Ancaq Gürcüstan ildə 5-6 milyon arası turist qəbul edir. Türkiyə və Azərbaycan vətəndaşlarının pulları ilə indi Gürcüstan qurulur.\nAxı, Azərbaycan vətəndaşı niyə görə buradan öz avtomobili ilə gedib Gürcüstandan hava nəqliyyatıını niyə həyata keçirməlidir?. Nə üçün bu pullar Azərbaycanın infrastrukturunun təkmilləşdirilməsinə və xidmət sektorunda keyfiyyətin yüksəldilməsinə,orada çalışan insanları peşəkaralığının artırılmasına yönəldilməsin?. Nə üçün bu pullar kənara getməlidir.\nOnsuzda səhiyyə sferasında külli miqdarda bizim vətəndaşların vəsaitləri xaricə, xüsusən də Gürcüstan axır”. Orucun fikrincə, bu baxımdan hava nəqliyyatı sektorunda ciddi islahatlarla ehtiyac var: “Hətta bu günlərdə maliyyə naziri Samir Şərifov da AZAl-la bağlı məsləyə aydınlıq gətirdi ki, ora ayrılan kreditlər dövlət zəmanətli olmasına baxmayaraq, həmən qurumun artıq üzərinə götürdüyü öhdəlikləri yerinə yetirməyə çalışır. Bilirsiz ki, orada da rəqəm 600 mln manata yaxındır. Cənab prezident bir dəfə söylədi ki, bütün təyyarə yenilənməsindən tutmuş, hava limanalrın tikilməsinədək bütün işlər dövlət tərəfindən həyata keçirilir. Belə olan halda işi elə təşkil etmək lazımdır ki, Azərbaycan beynəlxalq nəqliyyat sisteminin mərkəzinə çevrilsin. Bu yöndə işlər elə qurulmalıdır ki, AZAL rentabelli işləyə bilsin.Bu yöndə hökumətdə müxtəlif təklif və proqramlar üzərində işləyirlər”,- deyə millət vəkili vurğulayıb.\nMillət vəkili hesab edir ki, ona görə də hökumət tərəfindən həyata keçirilən tədbirlər nəticəsində sahibkarlıq fəaliyyəti daha da asanlaşısn: “Onların fəaliyyətinə müdaxilə sıfra ensin. Həmçinin investisiya mühiti bir az da cəzibədar olsun.\nDigər baxımdan Azərbayacan resurs imkanaları elə genişdir ki, istənilən halda Gürcüstana olan axınları dayandırmaq və o vəsaitləri indiki iqtisadi çətinliklər dövründə öz ölkəmizin inkişafına yönəldə bilərik. İnvestisiyanın ölkəyə cəlb olunması işsizliyin və digər amillərin aradan qaldırılması ilə yanaşı devalvasiyanın təsirlərini minumuma endirəcək. Bu da sonda iqtisadiyyatdakı durğunluğu aradan qaldıracaq.”\nMillət vəkili onu da əlavə edib ki, ölkədəki dollarlaşma problemi də maliyyə vəsaitinin ökədən axınına səbəb olur:“Bildiyim qədər artq bu istiqamətdə hökumətdə və Mərkəzi Bankda müəyyən işlər gedir ki, maliyyənin xarici ölkələrə və o cümlədən Gürcüstana axının qarşısını almaq mümkün olsun.”\nTurizm sektorunda yaranmış vəziyyət və bundan çıxış yollarını haqqında mövqeyini açıqlayan millət vəkili deyib ki, bunun üçün ilk olaraq viza sistemi sadələşdirilməli, ucuz otellər, hostellərin tikintisinə üstünlük verilməli, bu sahədə xidmətin keyfiyyət səviyyəsi yüksəldilməli, daha ucuz xidmətlərə üstünlük verilməlidir: “Xarici vətəndaşlar da internet üzərindən istirahət üçün yer arayanda Azərbaycanı seçsin.Bunun üçün kifayət qədər imkanlarımız var. Biz sovet məkanında olduğumuzdan, eyni zamnda digər qonşu ölkələrdən və Avropadan turist cəlb etmək potensiallarımız var. Bundan yararlanmaq lazımdır. Əgər biz Rusiyadan yüz minədək turisti Azərbaycana cəlb edə bilsək, o zaman Avropadan və digər ölkələrdən turistləri cəlb etmək rahat olacaq.”\nPrevious Qulu Məhərrəmlinin istefa ərizəsinə iyunun 6-da baxılacaq\nNext Sarkisyan Merkelə bu cür təşəkkür etdi


Sosial şəbəkələrdə bu fotolara baxarkən diqqətli olun! – turkustan.info\nOn 06 Yanvar 2018 - 22:57 By mubariz\nTurkustan.info bildirir ki, psixiatr Nadir İsmayılov Modern.az-a açıqlamasında bildirib ki, bu hal illüziya ilə əlaqədardır: “Bu, real obyektin dəyişilmiş formada qavranılmasıdır. Bu hal sağlam insanlarda da nümayiş olunur. Ancaq əksər hallarda xəstə insanlarda bu hal özünü göstərir. Bunu rənglərə də aid etmək olar”.\nPREVIOUS POST Previous post: Almaniyadan şok qərar: İsraili tanımayan…\nNEXT POST Next post: WhatsApp istifadəçilərinə müjdə


Toy və Nişan hazırlıqları - Toy ilə bağlı hər şey burada\nQızılı alarkən nələrə diqqət yetirməliyik? Qızıl hər il “ən çox alınanlar” listində ilk sırada gəlir. Bəs bu alış-veriş hər zaman düzgün edilir mi? Təəssüf ki, xeyr. Alıcılar qızıl aldıqları zaman çox vaxt malın üzərindəki sertifikata və onun...\nXina bezekleri Bizə Zəng edin Suallarınızı cavablandıraq +9940502649420 Hamımız bilirik ki, Toy və Nişan, əyləncə, xina bezekleri, şənlik deyiləndə ağıla gələn ilk xalqlardan biri bizik – yəni Azərbaycan xalqı. Bütün bu gözəlliklər bizim tariximizin bugünümüzə...\nTOY UCUN SAC DUZUMLERİ Toyda diqqət mərkəzində olmaq sözsüz ki, hər bir xanımın arzusudur. Xüsusən də toyun gəlini siz olduqda işlər daha da ciddiləşməyə başlayır. İlk iş internetdə ” toy ucun sac duzumleri, saç kesimleri, saç düzümləri, saç hörükləri ”...\nToy Paltarları – Sizə uyğun Toy Paltarını Seçməyin 5 üsulu. Toy hazırlığı nədən başlayır? Bu suala hər kəs fərqli cavab verə bilər. Amma Azərbaycan Toylarının ən mühüm simvollarından biri Toy Paltarlari – Bəyaz Gəlin Geyimidir. Və hər bir Gələcək gəlinin...


Cahangir Hacıyev SON SÖZ dedi: "117 il də versəniz, vecimə deyil" » Modern Qəzeti\nModern Qəzeti » Ölkə » Cahangir Hacıyev SON SÖZ dedi: "117 il də versəniz, vecimə deyil"\nCahangir Hacıyev SON SÖZ dedi: "117 il də versəniz, vecimə deyil"\nTarix : 10-10-2016, 11:03 | Kateqoriya: Ölkə / Hadisə / Manşet\nBu gün "Beynəlxalq Bank"ın sabiq rəhbəri Cahangir Hacıyev və onunla birgə ittiham olunan 7 nəfərin cinayət işi üzrə məhkəmə davam etdirilir. Lent.az-ın məlumatına görə, Bakı Ağır Cinayətlər Məhkəməsində Əfqan Hacıyevin sədrliyi ilə keçirilən prosesdə prosesdə təqsirləndirilən "İnter Security" mühafizə şirkətinin rəhbəri son söz deyib. O bildirib ki, ona verilən ittihamlar əsasızdır: "Heç bir mütəşəkkil cinayətkar dəstənin üzvü olmamışam. Beynəlxalq Bankın idarəetməsində iştirak etməmişəm. Yalnız bankla müqavilə əsasında mühafizəni təşkil eləmişəm. Bankın obyektlərini qorumuşam. Bütün materialları, avandanlıqların gətirilib-aparılmasına nəzarət eləmişəm. Bununla bağlı Beynəlxalq Bankın İdarə Heyətində təmsil olunan Emil Mustafayevə və Akif Əliyevə hesabat vermişəm və məruzə eləmişəm. İşçilərimin adına götürülən kreditlər lahiyələrə xərclənib. Onların adına olan kreditlərdəki məbləğlər tam ödənilib. Yalnız faiz borcları qalıb. Bizim mənimsəmə fikrimiz olsaydı, bu kreditlərin heç birini ödəməzdik. Məhkəmə istintaqında da, ibtidai istintaqda da mənə verilən ittihamların heç biri sübuta yetirilmədi. Buna görə məhkəmədən barəmdə bəraət hökmünün çıxarılmasını istəyirəm".\nProsesdə Cahangir Hacıyev son sözlə çıxış edib. O bildirib ki, 1 il 5 aydır bu iş davam edir: "2015-ci ilin aprel ayında bir zənglə istintaqa çağırılmışam. Xaricdəydim, buna görə qayıtdım. Əgər nəsə mənimsəmədə iştirakım, hər hansı bir cinayətim olsaydı, elə orada da qalardım. Mayın 2-də barəmdə cinayət işi açıldı. Uzun müddət istintaqla əməkdaşlıq elədim. Orda olan müstəntiqlərə bank əsaslarını, kreditlərin hara yönəldiyini öyrədirdim. Dekabr ayında barəmdə həbs qərarı çıxarıldı”.\nCahangir Hacıyev qeyd edib ki, xarici ölkələrlə iqtisadi əlaqələrin qurulmasında böyük rol oynayıb: "Məsələn, Rusiyanın böyük şirkəti “Qazprom”la böyük məbləğli saziş imzaladım. 2 min kubmetrlik qaz sazişiydi. Sonradan Maliyyə Nazirliyinin səyi nəticəsində bu iş pozuldu. Müqavilə ləğv olundu. 500-600 milyon ziyana getdik. Albaniya olan zavodlar da Beynəlxalq Bankın sərmayələri idi. Maliyyə Nazirliyi bu işə də pozdu. Buna görə 300-350 milyon dollar ziyana getdik. Ümumiyyətlə, mənim gördüyüm işlər göz qabağındadır. Mən buna görə fərəh hissi keçirirəm. Bu cinayət işi başlayandan sonra minlərlə adamın ölkədən çıxışına stop qoyulub. Nədi-nədi, 500 dollar kreditləri var. Yaratdığımız iş yerləri bağlandı. Minlələrlə adam çörəksiz qaldı. Bacımın bu işlə nə əlaqəsi var ki, onun ölkədən çıxışına qadağa qoyublar. Anam öldü, vəsiyyət məsələsi vardı. Asan Xidmətdə heç bir sənədi qəbul etmirlər. Londona həyat yoldaşımın arxasınca əməliyyat qrupu göndərdilər. İttihamı Londan İnterpolu qəbul eləmədi. Çünki əsassız idi”.\nCahangir Hacıyev çıxışını davam etdirib: "Burda mənimlə ittiham olunan elə şəxslər var ki, onları 1 və ya 2 dəfə görmüşəm. Məsələn, Yusif Ələkbərov başqa cinayətə görə həbsdədir. Mən onunla necə mütəşəkkil dəstə qura bilərdim? Mənim dövrümdə heç zaman bankın dövlətin bir qəpiyinə ehtiyacı olmayıb. Mənim işçilərim lazım olanda 1 saata 100 milyon kredit tapa bilirdi. Çünki peşəkardılar, işi bilirdilər”.\nCahangir Hacıyev çıxışında ailə üzvlərinə təminatsız kartlar verilməsi məsələsinə də toxunub: "Deyilir ki, bu kartlarla ödənişlər təyyarə biletlərinə, gözəllik sonlarına xərclənib. Həmin məbləğlərlə gərək günün 24 saatını təyyarə ilə uçasan. Ailəmin xərclədiyi pulların hamısı tərəfimdən ödənilib. Mənə qarşı haqsızlıqların səbabkarı birbaşa Samir Şərifovdur. Məhz onun istəyi ilə cinayət işi açılıb və mən həbs olunmuşam”.\nC.Hacıyev prokurorun ona 17 il iş istəməsinə də münasibət bildirib: "Ortada heç bir sübut yoxdur. Prokuror çıxışında 17 il iş istədi, 117 il də verəsələr, vecimə deyil. Amma yanımdakı günahsız şəxslərə 11-12 il iş istəyirlər. Guya ki, mənim milyonlarla pulum, villalarım, təyyarələrim var. Hanı təyyarələr, villalar? Guya mən Lordlar qalan yerdə qalıram. Hanı bəs?”.\nSonda Cahangir Hacıyev bəraət hökmünün çıxarılmasını istəyib: "Mən xahiş etmirəm, təklif edirəm ki, ədalətli qərar çıxarılsın. Cinayət işi istintaqa qaytarılsın, bu işi aparan müstəntiq və prokurorlar barəsində xüsusi qərardad verilsin. Ümumiyyətlə, mənimsəmədə əli olan şəxslər həbs edilsin. Bizə isə bəraət hökmü verilsin”.\nHakimlər kollegiyası hökm qəbul etmək üçün qeyri-müəyyən günə qədər müşavirəyə gedib.\n"Banklarda "şapka" hallarının olması bu durumu yaradıb" - DEPUTAT\nGeneral Akif Çovdarovu belə apardılar [ VİDEO ]\nHeydər Babayevin bankı bağlandı


MTN-in Akademiyasında Milli Qurtuluş Günü təntənə ilə qeyd olunub\n14 İyun 2012 12:12 (UTC+04:00)\nMilli Təhlukəsizlik Nazirliyinin Heydər Əliyev adına Akademiyasında 15 İyun - Milli Qurtuluş Günü münasibətilə təntənəli tədbir keçirilib.\nMTN-in İctimai Əlaqələr Mərkəzindən Trend-ə verilən məlumata görə, əvvəlcə ümummilli lider Heydər Əliyevin xatirəsi bir dəqiqəlik sükutla yad edilib. Dövlət himni səsləndirilib.\nAkademiya rəisinin müavini general-mayor İsgəndər Allahverdiyev məruzə ilə çıxış edərək bu günün ölkəmizin tarixinə qızıl hərflərlə yazıldığını qeyd edib, 1990-cı illərin əvvəllərində hökm sürən olduqca mürəkkəb və gərgin bir şəraitdə yenicə əldə olunmuş dövlət müstəqilliyimizin möhkəmləndirilməsində, Azərbaycanın kökü qədimlərə gedən dövlətçilik ənənələrinin yenidən bərpa olunmasında ulu öndər Heydər Əliyevin misilsiz xidmətlərindən danışıb. Qeyd olunub ki, Azərbaycanın taleyinin həll olunduğu ən ağır və faciəli günlərdə dahi rəhbər Heydər Əliyevin xalqının israrlı və təkidli tələbləri ilə yenidən hakimiyyətə qayıtması ölkəmizin tarixində həqiqətən də dönüş nöqtəsi, qurtuluş anı oldu.\nHəmin gündən etibarən ulu öndər Heydər Əliyevin misilsiz və ölçüyəgəlməz fəaliyyəti nəticəsində Azərbaycan hərtərəfli inkişaf və tərəqqi yoluna qədəm qoydu. Dahi şəxsiyyət Heydər Əliyev Azərbaycanı dünyaya tanıtdı, onu beynəlxalq aləmdə nüfuz sahibi etdi. Qədirbilən Azərbaycan xalqı öz böyük oğlunu sevir və onun xatirəsini daim əziz tutur. Nə qədər ki, müstəqil Azərbaycan var, Heydər Əliyev də var olacaq. Azərbaycanın müstəqilliyi isə, ümummilli liderin sözləri ilə desək, "əbədi, daimi və dönməzdir".\nBu gün milli qurtuluşunu əldə etmiş müstəqil Azərbaycan Respublikası artıq 20 ildir ki, inamla inkişaf edir, yeni-yeni nailiyyətlərə imza atır, durmadan uğurlara doğru irəliləyir. Bu yol Heydər Əliyevin müəyyənləşdirdiyi azərbaycançılıq, tərəqqi və inkişaf yoludur.\nÜmummilli lider Heydər Əliyevin siyasi irsinin layiqli davamçısı, Azərbaycan Prezidenti İlham Əliyevin müdrik, inamlı, xalqımızın milli maraqlarına və manfelərinə xidmət edən praqmatik daxili və xarici siyasəti nəticəsində ölkəmiz bütün sahələrdə dinamik inkişaf edir, əhalinin sosial rifahı gündən-günə yaxşılaşır, etibarlı tərəfdaş və sabit ölkə kimi respublikamızın nüfuzu durmadan artır. Bu gün çağdaş Azərbaycan demokratik hüquqi və dünyəvi dövlət quruculuğu istiqamətində durmadan və uğurla irəliləyir. Azərbaycan regionda lider dövlətə çevrilib. Bütün bunlar, Prezident İlham Əliyev tərəfindən uzaqgörənliklə və yaradıcılıqla həyata keçirilən bu siyasət Heydər Əliyev yolunun təntənəsidir.\nÜmumilli lider Heydər Əliyev milli təhlükəsizlik orqanlarının peşəkar kadrlarla təmin olunması məqsədilə Milli Təhlükəsizlik Nazirliyinin Akademiyasını yaratdı. Bu gün onun adını şərəflə daşıyan bu xüsusi ali təhsil ocağı ən müasir təhsil və tədris sisteminə, eləcə də güclü maddi-texniki bazaya malikdir. Akademiyada təlim-tərbiyə işləri də ən yüksək səviyyədə qurulub.\nTədbirdə çıxış edən Akademiyanın dinləyicisi G.Sarıyev, kursantlar E.Cəfərli və C.Qarakişizadə Azərbaycanın bu gününün və gələcəyinin təməli olan 15 İyun - Milli Qurtuluş Gününün tarixi məqamlarına nəzər salıb, Heydər Əliyevin gənclərə göstərdiyi diqqət və qayğını qeyd ediblər. Azərbaycan Prezidenti İlham Əliyevin Milli Təhlükəsizlik Nazirliyinə, onun şəxsi heyətinə, eləcə də ulu öndərin şərəfli adını daşıyan akademiyada təhsil alan kursantlara, milli təhlükəsizliyin gələcək keşikçilərinə bəslədiyi inam və etimadından danışan natiqlər əmin ediblər ki, onlar Heydər Əliyev irsinə və amallarına daim sadiq olacaq, Vətənin müstəqilliyini və suverenliyini qoruyacaq, Silahlı Qüvvələrin Ali Baş Komandanının ətrafında bundan sonra da sıx birləşəcək, dövlətçiliyimizin möhkəmlənməsi naminə bilik və bacarıqlarını əsirgəməyəcəklər.\nTəbdirin sonunda ümummilli lider Heydər Əliyevin həyat və fəaliyyətindən bəhs edən sənədli film nümayiş olunub.